بەرپرسانی ھاوپەیمانی لەبارەی رێككەوتن لەگەڵ یەكێتی روونكردنەوە دەدەن\nلە چەند رۆژی رابردوودا چەند كۆبوونەوەیەك لەنێوان سەركردەكانی ھاوپەیمانی بۆ دیموكراسی و دادپەروەری و یەكێتی نیشتمانی كوردستان بەڕێوەچوو، ئەندامێکی ئەنجوومەنی بەڕێوەبردنی هاوپه‌یمانیش دەڵێت، گفتوگۆ نییە بۆ یەکگرتنەوە بەڵکو بۆ رێكکەوتنە.\nپرسی گەرمی شەقامی پارێزگای سلێمانی گەڕانەوەی بەرھەم ساڵحی سەرۆکی ھاوپەیمانیە بۆ ریزەكانی یەكێتی، بەڵام ئەگەر ئەو یەکگرتنەوە رووبدات ئەوە تەنھا گەڕانەوەی یەک کەس نییە بۆ حزبەکەی پێشووی، بەڵكو ئێستا چەندین كادیر و ئەندامیان لە كوردستان ھەیە، كە بەشێكیان پێشتر یەكێتی بوون.\nحەسەن بارام، ئەندامی ئەنجوومەنی بەڕێوەبردنی ھاوپەیمانی بۆ دیموكراسی و دادپەروەری بە كوردستان24 راگەیاند: "ئێمە گفتوگۆمان ھەیە لەگەڵ یەكێتی بۆ رێككەوتنی سیاسی، بۆ ئەوەی لەگەڵ لایەنەكانی دیكەش ھاوپەیمانێتییەكی بەھێز لە كوردستان و عێراق دروست بكەین. تائێستا قسە لەسەر یەكگرتنەوەی ھاوپەیمانی و یەكێتی نەكراوە. كۆبوونەوەمان بە كادیرانی خۆمان كردووە و پێمان راگەیاندوون كە ھاوپەیمانی بەردەوامە و پڕۆژەی خۆی ھەیە بۆ ئایندە".\nکوردستان24 زانیوویەتی ئەگەر بەرھەم ساڵح و یەکێتی نەگەنە رێکكەوتن ئەوا ھاوپەیمانی بڕیاری بەشداریكردن ھەڵبژاردنی پەرلەمانی كوردستان دەدات، چونکە تائێستا ناوی ئەو قەوارەیە لە سەر فۆڕمی دەنگدان ھەیە، بەڵام ئەندامێکی دیکەی ئەو قەوارەیە دوایین بڕیاری ھاوپەیمانی بۆ ھەڵبژاردن ئاشکرا دەکات.


رێباز مام شۆرش: چۆنێتى گەوجاندنى که‌سێتى مرۆڤ له به‌رێوه‌به‌ردنى کۆمه‌ڵگادا. – WTARIKURD\nبێگومان ئه‌مرۆ له نێو کۆمه‌ڵگاى سه‌رده‌مدا نیاز و ئومێد زۆرن و مرۆڤ به خه‌یاڵ و ئه‌ندێشه‌وه کرێوه‌ى ژیانێکى ئاسوده و شادمان داده‌ڕێژێت و به بیر و هێزه‌وه هه‌وڵ ده‌دات له ژیاندا زاڵ بێت به سه‌ر ئه‌و کۆسپ و ته‌گه‌رانه‌ى که به شێوه‌یه‌کى سروشتى و ناسروشتى ده‌که‌ونه سه‌ر رێگاى. هه‌موو بونه‌وه‌رێک که بارودۆخى ژیانیش به شێوه‌یه‌کى فراوان ده‌ورى ده‌بنێت، چه‌ندین هۆکاریش ده‌ور له سه‌ر مرۆڤ ده‌بینێت وه‌ک هۆکارى سیاسى و کۆمه‌ڵایه‌تى و رۆشنبیرى که ئه‌مانه گرینگترین هۆکارن که کار ده‌که‌نه سه‌ر ناخى مرۆڤ. ئه‌مانه به ئه‌رێنی و نه‌رێنی ده‌ور له سه‌ر مرۆڤ ده‌بینن.\nبۆیه مرۆڤ به دوو شێوه ده‌بینرێت؛ هه‌ندێکیان زیاد له‌و هێز و توانایه‌ى که هه‌یانه شوێن و پله‌یان پێ به‌خشراوه و شایه‌نى ئه‌وه نین، به‌ڵام ئه‌و به‌شه‌که‌ى که هۆشمه‌ند و ژیرن بۆ به‌ڕێوه‌بردنى کاره‌کانى کۆمه‌ڵگا و ده‌توانن کاره‌کانى میلله‌ت زۆر به سه‌رکه‌وتوییه‌وه به‌ڕێوه به‌رن، پشتگوێ خراون.\nپێویسته یاسایه‌کى باش و عادیلانه هه‌بێت و ئه‌و مرۆڤانه‌ى لێوه‌شاوه نین له شوێنه‌کانیان و ناتوانن دڵى جه‌ماوه‌ر رازى بکه‌ن و کاره‌کانیان به باشى ئه‌نجام بده‌ن ئه‌وا بگوازرێنه‌وه بۆ شوێنى ساکارتر و بۆ ئه‌وه‌ى کۆمه‌ڵگا نه‌ڕوخێنن. له هه‌مان کاتدا ئه‌و مرۆڤانه‌ى که چالاک و ژیرن له به‌ڕێوه‌بردنى کاره‌کانى کۆمه‌ڵگا پێیان نه‌زانراوه یان گرینگیان پێ نه‌دراوه ئه‌وانه له شوێنه گرینگ و بایه‌خداره‌کانى وڵات دابمه‌زرێن و بۆ ئه‌وه‌ى هه‌موو توێژه‌کانى کۆمه‌ڵگا ئاسوده بن، ده‌بێ پسپۆرانى کۆمه‌ڵگا هه‌ڵسه‌نگاندنى واقعى دابڕێژن بۆ ئه‌وه‌ى هێزى بیرى و سیاسى که‌سێتى هه‌ر مرۆڤێک به شێوه‌یه‌کى گونجاو هه‌ڵبسه‌نگێنن بۆ ئه‌وه‌ى چاک و خراپ ده‌ستنیشان بکرێن. هه‌ر که‌سێک به پێ یاسا و هێزى خۆى شوێنى به‌ڕێوه‌بردنى کارى له کۆمه‌ڵگا پێ بسپێردرێت، بۆ ئه‌وه‌ى یه‌کسانى و دادپه‌روه‌رى له ناو هه‌موو تاکێکدا به‌رقه‌رار بێت. پێویسته له سه‌ر گه‌نجان و خوێندکاران به حوکمى ئه‌وه‌ى توێژێکى رۆشنبیرى کۆمه‌ڵگان ده‌توانن کۆمه‌ڵگا به ده‌ست بهێنن و ئاسوده‌یى بۆ میلله‌ت به‌دى بێنن. پێویسته له لایه‌ن خودى ئه‌م توێژه زیاتر بایه‌خ به باره جیاوازه‌کانى ژیان بده‌ن و تێکه‌ڵاوى زیاترى ئازاره‌کانى جه‌ماوه‌ر بن. ده‌بێ هه‌موو تاکێکى ناو کۆمه‌ڵگا به گوێره‌ى ئاستى رۆشنبیرى و سیاسیان و خه‌مخۆریان بۆ پێشخستنى کۆمه‌ڵگا شوێنى گونجاویان پێ بسپێردرێت، بۆ ئه‌وه‌ى کۆمه‌ڵگا له‌و رێگاوه له ژیانێکى پڕ له یاسا و ئاشتى هێمنى بژین. بەڵام ئەوەی ئێستا لە کۆمەڵگای کوردی و حکومرانی بنەماڵەی بارزانی گەوجاندنی کۆمەڵگاو بە کۆیلەکردنی تاک و ریسواکردنی تاکە، لە کۆنفرانسی رۆژنامەوانی یان کۆبوونەوەکان.\nسەردانیکردنی وەفدی حکومەت و پێدانی زانیاری درۆینە، بە کۆمەڵگاو چەواشەکردنیان لەسەر خۆشگوزەرانی و پەیوەندی دیبلۆماسی هەموو لە پێناوی مانەوەو گەوجاندنی کۆمەڵگایە\nرێباز مام شۆرش: رێككه‌وتنێكی تازه پێویسته له‌سه‌ر ئاستی فه‌لسه‌فه‌ی سیاسی. - 2022-06-25\nرێباز مام شۆرش: هاوپه‌یمانێتی دوژمن لە پێناو مانەوە. - 2022-06-18\nرێباز مام شۆرش: ئێمه له كوردستانی عێراق حزبێكمان پێویسته مێژوو به‌ره‌و كامڵبوون به‌رێت. - 2022-06-16\nیوسف محەمەد بەرزنجى: چراى ڕێی خەبات یان چراى نیشتمان.


تیمی هاوبەشی شاری ئەدەبیی داهێنەر كۆدەبێتەوە\nپارێزگای سلێمانی 2019-11-03\nتیمی هاوبەشی ناساندنی سلێمانی وەكو شاری داهێنەری ئەدەبی لەلایەن رێكخراوی یونسكۆوە كۆدەبێتەوە و كار و پرۆژەكانی ئایندە دەخاتەڕوو.\nڕۆژی شەممە 2/11/2019، د. هەڤاڵ ئەبوبەكر پارێزگاری سلێمانی، سەرپەرشتیی كۆبوونەوەی تیمی هاوبەشی پڕۆژەی ناساندنی سلێمانیی وەك شاری داهێنەری ئەدەبیی كرد، كە پێكهاتوون لە بەڕێزان پارێزگاری سلێمانی، بەڕێوەبەری گشتیی ڕۆشنبیری و هونەری سلێمانی و گروپی كەشكۆڵ لە زانكۆی ئەمریكیی لە سلێمانی.\nدواتر لە كۆنگرەیەكی ڕۆژنامەگەرییدا بەڕێز پارێزگار بەناوی تیمی هاوبەشەوە پیرۆزبایی لە شارەكانی سلێمانی و سنە و هەموو خەڵكی سلێمانی و كوردستان و جیهان كرد، سوپاسی هەموو ئەو كەس و لایەنانەشی كرد كە بە بایەخەوە ئەم سەركەوتنەی سلێمانییان نرخاند و پیرۆزباییان لە سلێمانی كرد.\nلە بەشێكی دیكەی لێدوانەكەیدا پارێزگاری سلێمانی نامەی تایبەتی ڕێكخراوی یونسكۆی خستەڕوو كە تیایدا سلێمانیی وەك شارێكی داهێنەری ئەدەبیی دەناسێت و كار و پڕۆژەكانی ئایندەشی لەم بوارانەدا بە بەشداریی تیمی هاوبەش بۆ كەناڵەكانی ڕاگەیاندن خستەڕوو.\nبۆ بینینی دەقی لێدوانە رۆژنامەوانییەكەی بەڕێز پارێزگار و تیمی هاوبەش، كلیك لەم لینەكە بكە:\nئه‌م بابه‌ته 343 جار بینراوه


کوردستان میدیا: ئاوی خواردنەوە لە بەلووچستاندا جیرەبەندی کراوە و ڕێژیمی ئێران کارتی تایبەت بە ئاوی دروست کردووە.\nپاش بارانبارینەکان لە زۆربەی شار و ناوچەکانی ئێران و ڕووداوی کارەساتی زیانباری لاوفاوەکان کە بەشێک لە بەلووچستانیشی گرتەوە و سەرەڕای زۆربوونی ئاو لەو ناوچانە و سەرتاسەری ئێراندا، بەڵام ڕێژیمی ئێران لە ناوچەکانی بەلووچستان ئاوی خواردنەوەی جیرەبەندی کردووە و کارتی تایبەتی بۆ وەرگرتنی ئاو دروست کردووە.\nلەم بارەوە، ڕێکخراوی هاوئاهەنگیی ناڕەزایەتییەکانی بەلووچستان "سەهاب"، لە هەواڵێکدا ڕایگەیاندووە، سەرەڕای بارانبارینەکان و زۆربوونی ئاوی ناوچەکانی بەلووچستان، لە چەند ناوچەیەکی شاری زاهدان، ئاوی خواردنەوە جیرەبەندی کراوە و جیرەی هەر بنەماڵەیەک بۆ یەک مانگ تەنیا دوو تانکرە و لەوە زیاتر خەڵک دەبێت بە نرخێکی زۆرتر ئاو بکڕن.\nکارتی تایبەت بە ئاوی خواردنەوەی بە مەبەستی جیرەبەندیکردنی ئاو، لە لایەن بەڕێوبەرایەتی ئاو و ئاوەڕۆی ڕێژیم لە زاهداندا دروست کردووە و هەر بنەماڵەیەکیش بەپێی بەڵگە و تاپۆی خانووەکەیان ئەو کارتەیان پێ دەدەن.\nشایانی باسە، بۆ وەرگرتنی ئەو کارتە خەڵک دەبێت بڕی ۱۲۵ هەزار تمەن بخەنە حەسێبی بانکی بەڕێوەبەرایەتی ئاو و ئاوەڕۆی ڕێژیم لە زاهداندا.\nسەرەڕای ئەوەی کە سەرەتای مانگی خاکەلێوە و لە بەرەبەری نەورۆزی ئەمساڵدا، بە هۆی بارانبارینی زۆرەوە کارەساتی لافاو ڕووی دا و زیانێکی زۆر بە چەندین ناوچە و شاری ئێران گەیشت و بەلووچستانیش لەو زیان و زەرەرانە بێبەش نەبوو، ڕێژیمی سەرەڕۆ و هەلپەرەستی ئێران لە جیاتی چارەسەرکردنی کێشەکانی خەڵکی ناوچە زیانپێگەیشتووەکان، خۆی کارەسات دەخولقێنێت.\nئەم کردەوەیەی ڕێژیم دوورە لە هەموو یاسا و ڕێسا نێونەتەوەیییەکان و دەسەڵاتدارانی تاران لە جیاتی یارمەتی بە خەڵک لە بیری جیرەبەندیکردنی خواردن و خوراکدان.


خامنه‌یی بۆ عەبدولمەهدی: هێزه‌كانی ئه‌مریكا له‌عێراق دەربکەن\nهەواڵ / عێراق :: 06/04/2019 :: 1137 جار بینراوە\nرابه‌ری باڵای كۆماری ئیسلامی ئێران، له دیدارێكدا له‌گه‌ڵ سه‌رۆك وه‌زیرانی عێراق و وه‌فدی باڵای هاورێی، پێیڕاگه‌یاندوون: هه‌وڵبده‌ن به زووترین كات هێزه ئه‌مریكییه‌كان له عێراق ده‌ربكه‌ن.\nبه گوێره‌ی راپۆرتێكی فارس نیوزی ئێرانی، ئێواره‌ی ئه‌مڕۆ شه‌ممه 6ی نیسانی 2019 عادل عه‌بدولمه‌هدی سه‌رۆك وه‌زیرانی عێراق و شاندی باڵای هاورێی له‌گه‌ڵ ئایه‌توڵڵا خامنه‌یی رابه‌ری باڵای كۆماری ئیسلامی ئێران كۆبوونه‌ته‌وه.\nله‌و دیداره‌دا خامنه‌یی ئاماژه‌ی به تێكه‌ڵی و نزیكی هه‌ردوو وڵاتی ئێران و عێراق له بواره‌كانی كه‌لتورو نه‌ریت و مێژوویی كردووه‌و وتوویه‌تی: "په‌یوه‌ندییه‌كانی هه‌ردوو وڵات قوڵ و درێژخایه‌نن و پێشكه‌وتن و ئارامیی و سه‌قامگیریی عێراق به سوود و سه‌قامگیری ئێران ده‌زانین، به‌ڵام ئه‌مریكییه‌كان ئازادی و سه‌ربه‌خۆیی و ئارامی عێراق به زیانی خۆیان ده‌بینن، بۆیه ده‌بێت به زووترین كات هێزه ئه‌مریكییه‌كان له عێراق بكرێنه‌ده‌ره‌وه".\nهاوكات سه‌رۆك وه‌زیرانی عێراقیش له‌و دیداره‌كه‌دا جه‌ختی له‌وه‌كردووه‌ته‌وه: كه په‌یوه‌ندی عێراق و ئێران په‌یوه‌ندییه‌كی تایبه‌ته، وتی: "ئێمه رامانگه‌یاندووه هیچكات په‌یره‌وه‌ی گه‌مارۆكانی ئه‌مریكا بۆ سه‌ر تاران ناكه‌ین و دژ به ئێران ناوه‌ستینه‌وه".


سه‌رجه‌م توشبووه‌كانی ڤایرۆسی كۆرۆنا له هه‌ڵه‌بجه باش بوونه‌وه\nسه‌رجه‌م توشبووانی ڤایرۆسی كۆڕۆنا له پارێزگایی هه‌ڵه‌بجه باش بوونه‌وه و نێردراونەتەوە بۆ ماڵه‌وه.\nبه‌ڕێوبه‌رایه‌تی گشتی ته‌ندروستی هه‌ڵه‌بجه‌ش ماسكێكی گه‌وره‌یان به بینای به‌رێوبه‌رایه‌تیه‌كه‌وه هه‌ڵواسی وه‌ك هێما و نیشانه‌یه‌ك بۆ به‌رده‌وام بوون له خۆپارێزی.\nدکتۆر ئازاد مسته‌فا به‌ڕێوبه‌ری گشتی ته‌ندروستی هه‌ڵه‌بجه له كۆنگره‌یه‌كی ڕۆژنامه‌وانیدا رایگه‌یاند؛ سه‌رجه‌م توشبوه‌كان چاك بوونه‌وه و سوپاسی پزیشك و تیمه ته‌ندروستیه‌كانی به‌ڕێوبه‌رایه‌تیه‌كه‌شی كرد.\nلای خۆشیه‌وه نوخشه ناسیح قائیمقامی هه‌ڵه‌بجه ڕایگه‌یاند پرۆسه‌ی سه‌ركه‌وتن به‌سه‌ر كۆرۆنا كۆتایی پێ نه‌هاتووه و جارێكی دیكه چوونه‌ته‌وه قوناغی خۆپارێزی و پێویسته هاوڵاتیان به‌رده‌وام بن له‌سه‌ر خۆ پارێزی.\nبه پێی ئاماره‌كانی به‌ڕێوبه‌رایه‌تی گشتی ته‌ندروستی هه‌ڵه‌بجه 22 هاوڵاتی هه‌ڵگری ڤایرۆسی كۆرۆنا بوون كه سه‌رجه‌میان ئه‌ندامانی دوو خانه‌واده بوون و لە ئێستادا هەر هەموویان ڤایرۆسه‌كه‌یان تێپه‌ڕاندووه و گه‌ڕاونه‌ته‌وه ماڵه‌كانی خۆیان ، ئیداره‌ی هه‌ڵه‌بجه‌ش دووپاتیان كرده‌وه كه به‌رده‌وام ده‌بن له گرتنه به‌ری ڕێكاره ته‌ندروستیه‌كان.\nڕاپۆرتی فەرحان هەڵەبجەیی


حزبه‌كان له دووباره‌بوونه‌وه‌ى 31ى ئاب ده‌ترسن |\nHome ڕاپۆرت حزبه‌كان له دووباره‌بوونه‌وه‌ى 31ى ئاب ده‌ترسن\non: ئاب 30, 2017 In: ڕاپۆرت, سەرەکی, گشتیNo Comments\nیاسایه‌ك نییه ڕێگریی له ״خیانه‌تی نیشتیمانی״ بكات\nدواى تێپه‌ڕبوونى 21 ساڵ به‌سه‌ر ڕووداوى 31ی ئابدا هێشتا لایه‌نە سیاسییه‌كانى هه‌رێم ترسى دووباره‌بوونه‌وه‌ى هه‌مان ڕووداویان هه‌یه.\nململانێى سیاسیى نێوان لایه‌نه‌كان له‌سه‌ر پرسی سه‌رۆكایه‌تیى هه‌رێم له پشت ئه‌و ترسه‌وه‌یه، به‌و پێیه‌ى لایه‌نى به‌رامبه‌ریان كه پارتى دیموكراتى كوردستانه، هه‌مان ئه‌و لایه‌نه‌یە كه به‌ر له 21 ساڵ له پشت ڕووداوى 31ى ئابه‌وه بوو.\nله 31ى ئابی ساڵى 1997دا و له گه‌رمه‌ى ململانێى شه‌ڕى ناوخۆدا پارتى دیموكراتى كوردستان په‌ناى بۆ سوپاى ڕژێمى به‌عس برد بۆ هه‌ژموونكردنى شارى هه‌ولێر.\nله ئێستادا پارتى دیموكراتى كوردستان ئاماده نییه له‌سه‌ر پرسی كه‌مكردنه‌وه‌ى ده‌سه‌ڵاته‌كانى سه‌رۆكى هه‌رێمدا سازش بۆ لایه‌نه‌كانى تر بكات كه ماوه‌ى دوو ساڵه مه‌سعود بارزانی له‌و پۆسته‌دا ماوه‌ته‌وه، ئه‌گه‌رچى واده‌ى یاسایی ویلایه‌ته‌كه‌شی كۆتایی هاتووه.\nتوندبوونه‌وه‌ى چه‌قی ئه‌و ململانێیه وای كردووه كه لایه‌نه‌كانى تر له دووباره‌بوونه‌وه‌ى ئه‌زموونى شه‌ڕى ناوخۆ سڵ بكه‌نه‌وه كه ڕه‌نگه ڕووداوێكى ترى هاوشێوه‌ى 31ى ئاب هه‌ڵگیرسێنه‌رى بێت.\nجه‌بار جه‌لال ئه‌ندامى جڤاتى نیشتیمانیی بزووتنه‌وه‌ى گۆڕان به ״ئاژانس״ى وت: ״پارتى سڵ له جێبه‌جێكردنى هیچ نه‌خشه و پلانێك ناكاته‌وه له پێناو مانه‌وه و زیادكردنى ده‌سه‌ڵاتى خۆیدا، هه‌ركات دڵنیا بێت مه‌ترسى درووست ده‌بێت له‌سه‌ر ده‌سه‌ڵات و نفووزى په‌نا ده‌باته به‌ر هه‌موو كارێك״.\nوتیشى: ״ئه‌زموونێكى نوێمان له‌گه‌ڵ پارتیدا هه‌یه، كاتێك زانى په‌رله‌مان مه‌ترسیى له‌سه‌ر ده‌سه‌ڵاتیان هه‌یه په‌نایان برده به‌ر داخستنى كه هیچى له 31ی ئاب كه‌متر نه‌بوو، به جۆرێكى تر 31ی ئاب به‌رده‌وامه كه هه‌میشه پارتى هه‌وڵ ده‌دات كارته‌كان له ده‌ستى خۆیدا بێت؛ واقعه‌كان بسه‌پێنێت له پێناو مانه‌وه‌ى خۆیدا״.\nله ساڵى 2015دا و له پاش توندبوونه‌وه‌ى ململانێى نێوان پارتى و چوار لایه‌نه‌كه‌ى تر (یه‌كێتیى و گۆڕان و كۆمه‌ڵ و یه‌كگرتووى ئیسلامى) له‌سه‌ر پرسی هه‌موارى یاسایى سه‌رۆكایه‌تیى هه‌رێم ڕێ نه‌درا به یوسف محه‌مه‌د سه‌رۆكى په‌رله‌مان بگه‌ڕێته‌وه سه‌ر كاره‌كه‌ى له شارى هه‌ولێر و له‌و كاته‌شه‌وه په‌رله‌مان په‌ك خراوه.\nمه‌ڕوان گه‌ڵاڵى سه‌رۆكى فراكسیۆنى كۆمه‌ڵى ئیسلامیى كوردستان له په‌رله‌مانى كوردستان به ״ئاژانس״ى ڕاگه‌یاند: ״په‌نابردنه به‌ر وڵاتان و دوژمنانى كورد بۆ یه‌كلاكردنه‌وه‌ى ململانیه ناوخۆییه‌كان خیانه‌تێكى نیشتیمانییه، 31ی ئابیش یه‌كێكه له‌و كاره‌ساته ڕه‌شانه‌ى مێژووى كورد״.\nوتیشى: ״ترسى ئه‌وه‌مان نییه حزبێك وڵاتێك په‌لكێش بكات بۆ سه‌ركوتكردنى نه‌یاره سیاسییه‌كه‌ى، به‌ڵكو ترسى ئه‌وه‌مان هه‌یه به‌و نه‌مه‌ته سیاسه‌تكردنه هه‌رێمه‌كه‌مان و ئه‌زموونه‌كه‌مان له ده‌ست بده‌ین، له لامان ڕوونه ده‌ستبه‌سه‌رداگرتنى سامانى سه‌رزه‌وى و ژێرزه‌وى جۆرێكه له درێژه‌دان به‌و خیانه‌ته״.\nتا ئێستا له هه‌رێمى كوردستان یاسایه‌ك ده‌رنه‌كراوه كه سزاى ئه‌و كه‌س و لایه‌نانه بدات كه ״خیانه‌تى نیشتیمانى״ ئه‌نجام ده‌ده‌ن، یان پێناسه‌یه‌ك بۆ ئه‌و كرده‌وه‌یه دیاری بكات.\nخه‌ڵه‌ف ئه‌حمه‌د بڕیارده‌رى فراكسیۆنى یه‌كێتیى له په‌رله‌مانى كوردستان به ״ئاژانس״ى وت: ״یاسایه‌كمان له په‌رله‌ماندا ده‌رنه‌كردووه كه خیانه‌ته نیشتیمانى و نه‌ته‌وه‌ییه‌كان بناسێنێت، هه‌وه‌ها ده‌ستوورێكیشمان نییه ئه‌و خیانه‌تانه بناسێنێت، بۆیه ئه‌و حزبه‌ى په‌نا بۆ ئه‌و كارانه ده‌بات به به‌شێك له سه‌روه‌رییه‌كانى ده‌زانێت״.\nوتیشى: ״كه یاسایه‌ك نه‌بوو ئه‌وانه‌ى هێڵى سوورى نه‌ته‌وه‌یى نیشتیمانى ده‌به‌زێنن سزایان بدات، ئه‌وا هه‌موو كاتێك وارده ئه‌و حزبه كه خه‌ته‌ر بكه‌وێته سه‌ر ده‌سه‌ڵاتى په‌نا بباته به‌ر ئه‌و كارانه، ئه‌وه‌ش وای كردووه ئه‌وانه‌ى تۆمه‌تبارن به‌و كاره‌ساته ئێستا خاوه‌ن ده‌سه‌ڵاتن و شه‌رعییه‌تى هه‌ڵبژاردنیشیان هه‌یه به هۆى نه‌ناساندنى ئه‌و تاوانه‌ى كه كردوویانه״.\nپارتى ڕووداوى 31ی ئاب به ״خیانه‌تى نیشتیمانى״ نازانێت و هه‌میشه وه‌ك پاساوێك بۆ كۆتاییهێنان به شه‌ڕى ناوخۆ ده‌یهێنێته‌وه.\nفه‌رحان جه‌وهه‌ر ئه‌ندامى فراكسیۆنى پارتى له په‌رله‌مانى كوردستان به ״ئاژانس״ى وت: ״ كاره‌سانى 31ی ئاب یه‌كێك بوو له ده‌رئه‌نجامه‌كانى شه‌ڕى ناوخۆ، پارتى بڕواى به‌و جۆره ململانێیانه نه‌بووه، به‌ڵام ئه‌و ڕووداوه بۆ به‌رگریكردن له خۆى كردوویه‌تى به حه‌قى خۆى زانیووه״.\nوتیشى: ״ئه‌و مه‌زووعانه له بیرى هاووڵاتییان چوونه‌ته‌وه و توانراوه ترسى هاووڵاتییان له ڕووداوى هاوشێوه‌ى 31ى ئاب بڕه‌وێنرێته‌وه، له ئێستادا ململانێى حزبه‌كان له چه‌كه‌وه گۆڕاوه بۆ خه‌باتى په‌رله‌مانى و دانووستان له‌سه‌ر مێزى گفتوگۆ، پارتى بڕواى به به‌كارهێنانى چه‌ك نه‌ماوه بۆ یه‌كلاییكردنه‌وه‌ى ناكۆكییه سیاسییه‌كان״.\nد. ڕێبوار كه‌ریم مامۆستاى زانسته سیاسییه‌كان له زانكۆى سلێمانى پێی وایه له دواى 31ی ئابه‌وه چه‌ند قۆناغێك هه‌بوو كه ململانێى سیاسى له نێوان هێزه سه‌ره‌كییه‌كاندا گه‌یشتووه‌ته ئاستێكى باڵا، به‌ڵام په‌نا نه‌براوه‌ته به‌ر هێنانى هێزى بێگانه، ئه‌ویش به هۆى ئه‌وه‌ى له لایه‌ك هێزه نێوده‌وڵه‌تییه‌كان كارێكى وا قبووڵ ناكه‌ن كه ئارامیى هه‌رێم تێك بچێت، له لایه‌كى تریشه‌وه هێزه سه‌ره‌كییه‌كانى هه‌رێم به‌رژه‌وه‌ندییه‌كانیان وا ناخوازێت.\nد. ڕێبوار كه‌ریم به ״ئاژانس״ى وت: ״شكڵى ڕووداوه‌كان گۆڕاوه، ئه‌وه‌تا په‌رله‌مانى كوردستان كودەتا‌ى به‌سه‌ردا كراوه، ڕووداوى 31ی ئاب و په‌كخستنى په‌رله‌مان هه‌ردووكیان مامه‌ڵه‌كردنێكى تونده له‌گه‌ڵ شه‌رعییه‌تدا، به‌ڵام ئه‌مه‌ى دووه‌میان پارتى به ته‌نیا كردوو‌یه‌تى״.\n״هێشتا عه‌قڵییه‌تى حكومڕانى له هه‌رێمى كوردستاندا نه‌گۆڕاوه، هێزه ده‌سه‌ڵاتداره‌كان ئاماده‌ى ململانێى سیاسى نین و ده‌ستبه‌ردارى عه‌قڵییه‌تى وه‌لاوه‌نانى هێزه نه‌یاره‌كانیان نه‌بوون، هه‌رهێزێكیش تا گه‌وره‌تر بێت زیاتر هه‌وڵى وه‌ڵاوه‌نانى نه‌یاره سیاسییه‌كانى ده‌دات.״ د. ڕێبوار كه‌ریم واى وت.\nپارتی پۆستێكی یەكێتیی ״داگیر دەكات״\nڕۆژئاڤا و جنێف 8، كێ براوه و كێ دۆڕاو بوو؟\nنیشتیمان پانتاییەکی حزبیی نییە


کوردپرێس :: Kurdpress News Aganecy - کۆبوونه‌وه‌ی پاڵپشتانی ئه‌هلی سوننه‌ی سیتادی ڕۆحانی له تاران به‌ڕێوه‌چوو\nکۆبوونه‌وه‌ی پاڵپشتانی ئه‌هلی سوننه‌ی سیتادی ڕۆحانی له تاران به‌ڕێوه‌چوو\nبه‌شی ڕاپۆرت/ هه‌ڵبژاردن- یه‌که‌مین کۆڕبه‌ندی پاڵپشتانی ئه‌هلی سوننه‌ی سیتادی دوکتۆر ڕۆحانی پاش نیوه‌ڕۆی ڕۆژی یه‌کشه‌ممه 24ی مانگی گوڵان له تاران به‌ڕێوه‌چوو.\nبه‌پێی هه‌واڵی کوردپرێس، یه‌که‌م کۆڕبه‌ندی پاڵپشتانی ئه‌هلی سوننه‌ی سیتادی ڕۆحانی به به‌شداریی هه‌ندێ له لایه‌نگرانی ڕۆحانی له ئه‌هلی سوننه له هۆڵی حیجابی تاران به‌ڕێوه‌چوو.\nله‌و کۆڕبه‌نده‌دا چه‌ند که‌سایه‌تیی به‌رجه‌سته‌ی ڕیفۆرمخوازیش هاوکات له‌گه‌ڵ دوکتۆر جه‌هانگیری ئاماده بووبوون.\nموحسن هاشمی، مورته‌زا ئه‌لویری، ئه‌کبه‌ر تورکان و ئه‌حمه‌د مه‌سجد جامێعی له‌م ڕێوڕه‌سمه‌دا له ته‌نیشت ئێسحاق جه‌هانگیری به‌شدارییان کرد.\nهه‌روه‌هاش عه‌بدولکه‌ریم حسێن‌زاده سه‌رۆکی سیتادی ئیتنیکه‌کان، کۆمه‌ڵێک له نوێنه‌رانی ئه‌هلی سوننه‌ی مه‌جلیسی ده‌یه‌م و هه‌روه‌هاش تاقمێک له نوێنه‌رانی ئه‌هلی سوننه‌ی خوله پێشووه‌کانی مه‌جلیس و کۆمه‌ڵێک له چالاکانی سیاسی و مه‌ده‌نیی ئه‌هلی سوننه له کۆڕبه‌نده‌که‌دا ئاماده بوون. ئه‌ندامانی ئه‌نجومه‌نی ستراتێژیکی ئه‌هلی سوننه و ئه‌ندامانی جه‌ماعه‌تی "داوه‌ت و چاکسازی"ش هاوکات له‌گه‌ڵ زانایانی ئه‌هلی سوننه و چه‌ند که‌سایه‌تیی به‌رچاو وه‌کوو مه‌وله‌وی مورادزهی (نوێنه‌ری مه‌وله‌وی عه‌بدولحه‌مید) و عه‌بدولڕه‌حمان پیرانی سکرتێری گشتیی جه‌ماعه‌تی داوه‌ت و چاکسازی له‌و کۆڕبه‌نده‌دا ئاماده بوون.\nله‌و کۆڕبه‌نده‌دا هه‌روه‌هاش به‌یاننامه‌ی جه‌ماعه‌تی داوه‌ت و چاکسازی و ئه‌نجومه‌نی ستراتێژیکی ئه‌هلی سوننه بۆ پاڵپشتی له ڕۆحانی خوێندرایه‌وه.\nئێسحاق جه‌هانگیری پاڵێوراوی 12هه‌مین خولی سه‌رۆکایه‌تیی کۆمار له‌و کۆڕبه‌نده‌دا گوتی: له ڕێگای به‌رجامه‌وه ته‌عامولی ئێران له‌گه‌ڵ وڵاتانی بیانیدا هه‌موار کرایه‌وه.\nناوبراو له درێژه‌دا زیادی کرد: پێویسته زمانه جۆربه‌جۆره‌کان له ناوچه جۆربه‌جۆره‌کاندا بوترێنه‌وه. ئیتنیکه ئێرانییه‌کان شانازیی ئێران و ناوچه‌ی ئه‌منی ئێرانن. هیچ ئیتنیکێکی ئێرانیش له سه‌رووی ئیتنیکێکی دیکه‌وه نییه.\nجه‌هانگیری ئاشکراشی کرد: قۆفڵی دیپلۆماسیمان به ڕووی ئه‌هلی سوننه‌دا کرده‌وه و له ده‌وڵه‌تی ڕۆحانیدا بۆ یه‌که‌م جار باڵوێزی ئه‌هلی سوننه‌مان هه‌ڵبژارد و فه‌رماندار و جێگری پارێزگارمان له نێوان ژنان و ئه‌هلی سوننه‌دا هه‌ڵبژارد.\nهه‌روه‌هاش عه‌بدولکه‌ریم حسێن‌زاده سه‌رۆکی سیتادی ئیتنیک و ئایینه‌کان ڕایگه‌یاند: لێدوانی یه‌کێک له پاڵێوراوه‌کان سه‌باره‌ت به‌وه‌ی خودا زمانی کوردیی ئازاد کرد مه‌به‌ستی ئه‌وه بووه خودا ئه‌و نێعمه‌ته‌ی دابوو به‌ڵام هه‌ندێک لایه‌ن بۆ 8 ساڵ ئه‌و زمانه‌یان قه‌ده‌غه کردبوو.\nناوبراو زیادی کرد: ئه‌مه شایسته‌ی گه‌لی ئێمه نییه که هه‌ندێک لایه‌ن بیانه‌وێت شکۆ و شانازیی هاووڵاتییان هه‌راج بکه‌ن. پاڵێوراوان بۆ پێدانی به‌ڵێنی یارانه‌ی زیاتر پێشبڕکێی له‌گه‌ڵ یه‌کتر ده‌که‌ن له حاڵێکدا ئێمه خوازیاری ده‌وڵه‌تێکین که وێڕای پاراستنی شکۆ و عیزه‌تی گه‌لی ئێران ده‌ستی دیکه‌ی وڵاتانیش بۆ دابینکردنی سه‌رمایه له وڵاته‌که‌ماندا بکه‌نه‌وه و له‌پێناو ده‌سته‌به‌ربوونی داخوازی و مافی شارۆمه‌ندیی هاووڵاتییاندا هه‌نگاو بنێن.\nله درێژه‌دا مه‌وله‌وی مورادزهی نوێنه‌ری مه‌وله‌وی عه‌بدولحه‌میدیش که له گه‌وره‌پیاوانی ئه‌هلی سوننه‌ی زاهدانه له کۆڕبه‌نده‌که‌دا گوتی: هه‌روه‌ها که له خولی پێشوودا پاڵپشتیی دوکتۆر ڕۆحانیمان کرد له‌م خوله‌شدا به گوێره‌ی ڕاسپارده‌ی مه‌وله‌وی عه‌بدولحه‌مید و دیکه‌ی گه‌وره‌پیاوانی ئه‌هلی سوننه پشتیوانی له دوکتۆر ڕۆحانی ده‌که‌ین به‌ڵکوو هیوادارین ئه‌منییه‌ت و ئاسایش له وڵاته‌که‌ماندا ببینینه‌وه.\nناوبراو زیادی کرد: ئه‌هلی سوننه له هه‌موو هه‌ڵبژاردنه‌کانی وڵاتدا به‌شدار بوونه و له‌م هه‌ڵبژاردنه‌شدا به گوێره‌ی ئه‌رکی شه‌رعی و نیشتمانیی خۆیان به‌شداری ده‌که‌ن.\nکۆدی بابه‌ت: 73088 | به‌روار: ۱۳۹۶/۲/۲۵ | کاتژمێر: 10 : 6


داواکاریی قەدەغەی دراما تورکییەکان ڕێگا یاساییەکانی بڕیوە و چاوەڕێی جێبەجێکردنە | ROJnews\nداواکاریی قەدەغەی دراما تورکییەکان ڕێگا یاساییەکانی بڕیوە و چاوەڕێی جێبەجێکردنە\nچوؤرشەممە, 5 فبر 2020 - 08:10\nدواجار داواکردنی هاوڵاتیان، مامۆستایانی ئاینی، چالاکوانان و پارێزەران بۆ وەستانی دراما تورکییەکان لە کەناڵە کوردییەکاندا خەریکە دەچێتە بواری جێبەجێ کردنەوە، بەپێی ئەو نووسراوانەی بەردەستن، داواکە دوای داواکاریی گشتیی و وەزارەتی ڕۆشنبیریی، خراوەتە بەردەست بەڕێوەبەرایەتی چاپ و بڵاوکردنەوە، ئەوانیش بۆ بڕیاردان سەرقاڵی ڕێکارە یاساییەکانن.\nدوای ئەوەی چەند پارێزەر و چالاکوانێک لە ساڵی ڕابردوو بە نووسراوێک داوایان لە داواکاری گشتی هەرێمی کوردستان کرد، کە بە بڕیارێک داوای ڕاگرتنی دراما توورکییەکان بکەن، داواکاری گشتی نوسراوی ئاراستەی وەزارەتی ڕۆشنبیریی کردووە و ئەوانیش بۆ چاپ و بڵاوکردنەوە، بەڕێوەبەریی چاپ و بڵاوکردنەوە لەم بارەیەوە لەسەر هەنگاوەکانی داهاتوو بۆ ڕۆژنیوز دەدوێت، هاوکات پارێزەران ئومێدەوارن داواکەیان جێبەجێ بکرێت و تەواویی دراما تورکییەکان قەدەغە بکرێن.\nلە ٢٨-١١-٢٠١٩دا، ژمارەیەک پارێزەر و چالاکوان نووسراوێکیان ئاراستەی داواکری گشتی هەرێمی کوردستان کرد و تێیدا داوای ڕاگرتنی پەخشی دراما تورکییەکانیان لە هەرێمی کوردستان کرد، لە وەڵامدا ١٢-١٢-٢٠١٩، داواکاری گشتی نووسراوێکی بۆ وەزارەتی ڕۆشنبیریی و لاوان کردووە و داوای کردووە ئەوان کاری پێویست ئەنجام بدەن، وەزارەتەکەش بە نووسراوێک کە ١٩ی مانگی ڕابردوو دەریکردووە، داوا لە بەڕێوەبەرایەتی گشتی چاپ و بڵاوکردنەوە دەکات، کاری پێویستی لە بارەوە بکەن.\nڕێبین سەباح یەکێک لە پارێزەرانیی دۆسییەکە، بە ڕۆژنیوزی وت، داواکە ئێستا لە بەڕێوەبەرایەتی گشتی ڕاگەیاندن و چاپ و بڵاوكردنەوەیە، بۆ ئەوەی بڕیار دەربكرێت بە وەستان و قەدەغەكردنی پەخشی دراما توركییەكان لە هەرێمی كوردستان، "ئێمەش چاوەڕێیی بڕیاری ئەوانین و هیوا دەخوازین بڕیار لەسەر داواكارییەكەمان بدەن".\nلەسەر دۆسییەکە، ڕۆژنیوز شێروان عەبدوڵا بەڕێوەبەری گشتی چاپ و بڵاوكردنەوە لە وەزارەتی ڕۆشنبیری دەدوێنێت، ناوبراو باس لەوە دەکات، کە یاداشتەكەی چالاكوان و پارێزەرانیان لەگەڵ نوسراوێكی داواكاری گشتی پێگەیشتووە، دەشڵێت ئەوانیش هاوپێچ لەگەڵ نووسراوەکاندا نوسراوێكیان بۆ هەر سێ بەرێوەبەرایەتییەکانی پارێزگاکانی هەولێر، سلێمانیی و دهۆک ناردووە، "بە مەبەستی دروستكردنی لیژنەیەك بۆ هەڵسەنگاندنی ئەو درامایانەی كە دەبنە هۆکاری تێكدانی شیرازەی خێزانەکان".\nئاماژەی بەوەشکرد، کە ئەوان وەکو بەڕێوەبەرایەتی گشتی ڕاگەیاندن و چاپ و بڵاوكردنەوە داوایەكیان ئاراستەی وەزارەتی ئەوقاف و بەرێوەبەرایەتی گشتی بەرەنگاربوونەوەی توندوتیژیی كردووە، بۆ ئەوەی لە داهاتوویەكی نزیکدا كۆنفراسێكی گەورە ئەنجامبدەن و لەوێ بڕیاربدرێت لە سەر ڕاگرتنی دراما تورکییەکان.\nلە داواکاریی پارێزەران و چالاکواناندا، هۆکاریی قەدەغەکردنی دراما تورکییەکانیان بۆ داواکاری گشتی و لایەنە پەیوەندیدارەکان ڕوونکردبوویەوە، کە لە سێ خاڵدا کورتکراونەتەوە، ئەوانیش بریتبوون لە:\n-هێرش و داگیرکاریی و کۆمەڵکوژییەکانی دەوڵەتی تورک بۆ سەر ڕۆژئاوای کوردستان.\n-وێناکردنی کورد بە شێوەیەکی زۆر ناشیرین و دوور لە ڕاستی لە باکور و تەواوی پارچەکانی کوردستان لەو درامایانەدا.\n-دراماکان بوون بەهۆکاری زیادبوونی کیشە کۆمەڵایەتییەکان و جیابوونەوەی خێزانەکان.


هێرشی Man In The Middle چیە؟تەواوی زانیاریەکان دەربارەی ئەم جۆرە هاکە\nسەرەتا»جۆراوجۆر»خۆپاراستن»هێرشی Man In The Middle چیە؟تەواوی زانیاریەکان دەربارەی ئەم جۆرە هاکە\nلەلایەن Tech Eye لە 25/01/2017 0 Comments\nهێرشی Man In The Middle\nبەرەوپێشچوونی بواری پەیوەندییەکان ڕۆژ بەڕۆژ ڕوو لە زیاد بوون ئەکەن بە جۆرێک ئەمەش بوار دەکاتەوە بۆ ئەوەی زۆربەی کاروبارەکانی ڕۆژانەمان هەمووی دەبێت بە ئەلیکترۆنی و لەڕێگەی ئەم پەیوەندیانەوە ژیانی ڕۆژانەمان ڕائەپڕینین بەربڵاوترین تۆڕی پەیوەندی-ش کە لایەنێکی گرنگی ژیانمانی داگیرکردووە بریتییە لە تۆڕی پەیوەندی ئینتەرنێت، هەتا دێت ڕۆژ بەڕۆژ بەرەوپێش دەچێت.\nئەم بەرەو پێشچوونەی ئینتەرنێت و بەکاربردنەی لالەیەن خەڵکەوە دەرگای بۆ خەڵکانێک کردۆتەوە تابتوانن ئەم سیخوڕی بکەن بەسەر ئەم پەیوەندیانەوە، ئیتر ڕێگاش بۆ ئەم سیخوڕیکردنە زۆرە لەوانە هێرشی Man-in-the-Middle ــە کە هەتا کاری تێدانەکەیت نازانی لە چ ئاستێکی لاوازی پارێزگاری کردنین لەبواری پەیوەندیەکان-دا\nهێرشی Man-in-the-Middle چیە ؟\nلە سادەترین پێناسەدا ئەم جۆرە هێرشە بریتیە لە سیخوڕی کردن لە نێوان ئامێردا کە لەڕێگەی ئەم هێرشەوە دەکەوێتە نێوانیانەوە و دەبیتە ناوەندێک بۆ گواستنەوەی پەیامەکان، بۆ نموونە پەیوەندی نێوان ئەم دو ئامێرە لە کاتی ئەڵوگۆڕ کردنەوەکەدا بەم جۆرەیە کە هەریەکێکیان پەیامەکە بۆ بەرامبەرەکەیان دەنێرن بەڵام لە کاتی هەبوونی ئەم هێرشەدا ئەم پەیوەندیە دابەش دەکات بە جۆرێک لە نێردەوە بۆ هێرشبەرەکە وە پاشانیش لە هێرشبەرەکەوە بۆ وەرگر وە بە پێچەوانەشەوە لەکاتی وەڵام دانەوەکەدا، واتە هەرکاتێک یەکێک لە ئامێرەکان پەیامێک دەنێرێت بۆ ئامێرەکەی تر، لە پێشدا دەینێرێت بۆ هێرشکەرەکە پاشان لەوێوە بۆ ئامێرەکەی تر، بەجۆرێکی تر دەتوانین بڵێین تۆ هەرچیەک دەنێرێت و هەرچیەک لە لایەنەکەی تر وەردەگریتەوە دەیبێت!\nئەم هێرشە چۆن ئەنجام دەدرێت؟\nوەکو باسمان کرد دەبێت ئەو وەرگرەی کە تۆ پەیامەکەی بۆ دەنێریت بگۆڕێت! ئەمەش لە بواری ڕایەڵەدا ( Networking ) ــدا کە ئامێرێک پەیامێک دەنێرێت بۆ وەرگرەکە لەڕێگەی IP ــەوە دەینێرێت بەڵام کێشەکە لێرەوە ڕوودەدات چونکە ڕایەڵە لە IP تێنگات بۆیە دەبێت بیگۆڕێت بۆ جۆرێک ناونیشانی جیاواز کە ڕایەڵە بتوانێ تێیبگات و بینێرێت بۆ شوێنی مەبەست، بۆیە هەمیشە دەبینیت هەرئامێرێک بتوانی Wi-Fi یاخود بە هەرجۆرێکی تر پەیوەندی بکات بە ئینتەرنێتەوە جگە لە IP ـی شتێکی تری هەیە کە پێدەوترێ ناونیشانی MAC، کە تۆ پەیامێک لە ڕێگەی ئامێرەکەوە دەنێریت بۆ ڕاوتەر یان ڕاستر بڵێین Switch لە ڕێگەی MAC ــەکەتەوە دەینێریت بۆ MAC ــی ڕاوتەرەکە، لەکاتی ئەم هێرش کردنانەدا ناونیشانی MAC ــی ڕاوتەرەکە و هێرشبەرەکە لەلای کۆمپیوتەرەکەی تۆ دەبێت بە یەک واتە کۆمپیوتەرەکەی تۆ وادەزانێ هێرشبەرەکە ڕاوتەرەکەیە، پاشان کە پاکێت ( Packet ) “بریتیە لە چەند پارچە داتایەک کە هەنێ زانیاری تێدایە نمونە ئەم داتایە دەچێت بۆ کێ؟ لە کوێوە هاتوە ؟ چی تێدایە؟” دانێریت دەچێت بۆ کۆمپیوتەری هێرشکەرەکە و پاشانیش لەوێوە بۆ ڕاوتەرە ڕاستەکە و دەگات بە وەرگرەکە!\nترسی ئەمە لە چی دایە؟\nلەڕیگەی ئەم جۆرە هێرشەوە دەتوانرێت زۆر شت ڕوبدات! بۆ نمونە ڕەنگە توشی Spoofing بیت واتە تۆ داوات کردوە کە پەیامێکت هەیە بگاتە کەسێکی دیاری کراو بەڵام بەدەست یەکێکی تر دەکەوێت، نمونەی زیندوو بریتیە لە وەی تۆ سایتی www.facebook.com لێ ئەدەی بەڵام لەوانەیە Spoof کرابێت بۆیە لە کاتی کردنەوەی www.facebook.com ڕەنگە وێبسایتیکی تر بکرێتەوە کە هێرشکەرەکە دیاری دەکات، یاخود ڕەنگە توشی Sniffing بیت واتە هەرچی لێدەدەیت و دەنێریت بەرامبەرەکەت دیبینێ واتە تۆ پەیامێک بۆ کەسێک دەنێریت ئەم پەیامە دەتوانرێت ببینرێت لەلایەن کەسی هێرشکەرەوە بەبێ ئەوەی وەرگر یاخود نێردە بزانێت! نموونە تۆ ئیمەڵ و پاسوۆرد لێدەدەیت بۆ سایتێکی کۆمەڵایەتی وەکو فەیسبووک بەڵام ئەم پاسوۆردە لەلایەن هێرشەکەرەکەوە دەبیرێت، یان کاتێک وێنەیەک دەنێریت تەنانەت ئەو پەیوەندیانەی کە لەڕێگەی ئینتەرنێتەوە ئەنجامی ئەدەیت ( VoIP ) ــیەکانی وەکو ڤایبەر و فەیسبووک و وەتس ئەپ’، یاخود دەتوانرێت بەکار بهێنرێیت بۆ هێرشکردنە سەر سایتێک یاخود ئامێرێکی دیاری کراو کە پێی دەوترێ هێرشی ( DoS ) یاخود چەند شتانێکی تر سوودی لێببنی.\nچۆن پارێزگاری لەم هێرشانە بکرێت؟\nبێگومان زۆر ئەستەمە هەرچەندە هەندێک کردار هەیە کە دەتوانرێت تۆزێک لە بابەتەکە بگۆڕێت بۆ نموونە ئەو وەرگرانەی کە هەن ( SSL ) بەکار بهێنن کە بریتیە لە کردنەوەی ڕێڕەوێکی مشەفەر کراو لە بەینی وەرگر و نێردەر بە جۆرێک هەر پەیامێک لەلایەن نێردەرەوە دەنێردرێت مشەفەر دەکرێت پاشان دەچێت بۆ هێرشکەر’ەکە بەڵام ئەو لەو شیفرانە تێناگات و دوای ئەویش دەینێرێت بۆ وەرگر، بەڵام ئەمەش دەتوانرێت چارە بکرێت لەڕیگەی بەکارهێنانی SSLStrip کە تووڵێکە لەلایەن هێرشکەرەکانەوە بەکاردێت بۆ ئەوەی ئەم ڕێڕەوە تێكبشکێنن و لەجێگەی ئەوەی مشەفەر بکرێت بە بێ مشەفەری لەلایەن نێردەرەوە بنێرێت و پاشان بگات بە وەرگر، یاخود بۆ ( VoIP ) ــەکان دەتوانرێت ئەم پەیوەندیانە مشەفەر بکرێن بە پێی چەند هاوکێشەیەکی ماتماتیکی کە ئەستەمە بشکێنرێت بەڵام ئەمایان ڕێگریەکی چاکی دروست کردووە کە هێرشکەر نەتوانێ سیخوڕی بکات!\nچۆنبزانین کە توشی ئەم هێرشە هاتوین!\nچەند ڕێگەیەکی ئاسان هەیە بۆی بزانی کە توشی ئەم هێرشە بویت ئەویش هەروەک باسمان کرد سێکردنی ناونیشانی MAC ــی ئەوانەی کە لەسەر هەمان ڕاوتەرن ئەگەر ڕاوتەرەکە و یەکێک لە سەر ڕاوتەرەکە هەمان ناونیشانی MAC ــیان هەبوو ئەوا تۆ بە دڵنیاییەوە تووشی ئەم هێرشە بوویت، لە ویندۆز-دا ئاسانترین ڕێگە بریتیە لە بەرنامەی arp دەتوانی تاقی بکەیتەوە لەپێشدا Run بکەرەوە پاشان cmd و دواتر بنووسە arp -a ــی و دواتر ئەنجامەکەی دەبینی.\nئەو بەرنامەنە چین بەکاردێن بۆ ئەم هێرشانە!\nچەندین بەرنامەی بەربڵاو هەیە بۆ ئەوەی ئەم هێرشەی پێبکرێت زۆربەیان لە سیستمی بەکارخەری لینۆکس-دا بەکاردێت هەندێکیشیان لە ویندۆز و ماک، ئەمەش لیستی ئەو بەرنامەنەی کە بەکار دێن بۆ ئەم بوارە!\n[+] Cain e Abel\n[+] Charles Proxy\nلەکۆتای-دا دەمەوێت ئەوە بڵیم هەرگیز لە هیچ دڵنیا مەبە، سەڕەڕای ئەو پێشکەوتنەی لە بواری پارێزگاری کردندا هەیە هێشتا چەندین کەلێن هەن کە لە ڕێگەیانەوە دەتوانرێت هەموو ئەم پێشکەوتنە لە نیعمەتەوە بگۆڕن بۆ نیقمەت!\nئامادەکردنی: سامڕەند حاجی\nبابەتەكانی پێشووترفێرکاری || له ڕێگای به‌رنامه‌ی Pics Art وێنەیەکی بەم جۆرە دروست بکە وه‌ك فۆتۆشۆپ ||\nبابەتی دواتر فێرکاری : چۆنیەتی تۆماردنی شاشەی ئایفۆن بە بێ جێلبرێک و پەیوەست بون بە کۆمپیوتەر\n(دیاری تێک ئای) داگرتنی ٩٤ وانه‌ی فێرکارى جاڤا به زمانی شیرینی کوردی\nلەلایەن awder omer 10/09/2016\nلەبەشەكانی ئەم فێركاریه باشی شتە گرنگ و بەهێزەكانی جاڤا دەكەین وە هەموو بابەتەكان دەبێت بە شێوەی…\nپۆسته‌ری دز‌ه پێکراو له به‌شه نوێیه‌که‌ی CALL OF DUTY بڵاوکرایه‌وه ئاماژه به جه‌نگی جیهانی دووه‌م ئه‌کات\nگه‌ر به‌دوای هه‌واڵه‌کانی ڤیدیۆ گه‌یمه‌کاندا ئه‌گه‌رێێت ، به‌دڵنیایه‌وه تا ئێسته ڕه‌نگه وێنه نوێیه دزه‌پێکراوه‌کانی CALL…\nدابەزاندنی یاری Subway Surfers بۆ کۆمپیوتەر\nلەلایەن Muslem Ahmad 25/06/2016\nوەکوو دەزانن یاری Subway Surfers بەکار‌هێنەرانێکی زۆری هەیە و خەڵکێکی زۆر حەزی پییەتی بۆیە لە بابەتی ئەمجارە…\nبەرنامەی hp usb disk storage format بۆ چی بەکاردێت\nلەلایەن Brwa Jaza 10/12/2016\nبە ناوی خوای بەخشدندە هەندێکمان زۆربەی کات کێشەی ئەوەمان هەیە کە فلاشێک یاخود میمۆریەکمان هەیە…\nزنجیرەی فیرکاری دروستکردنی ئەپڵیکەیشن بە زمانی #C\nلەلایەن sarhang sliman 19/01/2016\nلە درێژەی هەوڵە بەردەوامەكانی ماڵپەری تێك ئای بۆ بەرەو پێشبردنی بواری پڕۆگرامسازی لە كوردستان . لە…\nلە رێگای ئەم زیاد کراوەوە بە ئاسانترین شێوە خێرای ئینتەرنێتەکەت بزانە\nلەلایەن Rawezh Saeed 27/08/2016\nوەکوو دەزانین ماڵپەڕی سپید تێست یەکێکە لە ماڵپەڕە هەر باشەکان بۆ تۆمارکردنی خێرای ئینتەرنێت و…


ANF | لە سوید سمیناریک لەسەر دۆخی کورد بەڕێوە چوو\nلە سوید سمیناریک لەسەر دۆخی کورد بەڕێوە چوو\nڕۆژی شەممە لە شاری ستۆکهۆڵم-ی پایتەختی سوید و ڕۆژی یەکشەمە لەشاری گوتنبێرگ لەسەر پێشکەوتن و فشارەکان لەسەر کورد دوو سمینار بەڕێوە چوو.\nدووشه‌ممه, 21 May 2018, 12:42\nسمینارەکە بە بۆنەی جەژنی کوردی لە لایەن ئەنێستیتۆی کورد-ی ستۆکهۆڵم وکۆمەڵەی مامۆستایان لە ناوەندی پەروەردەی کار بەرێوە چوو وپارلمانتاری هەدەپەی سێرت، دکتۆر قەدری یەڵدیریم ، نوسەر شاسوار هارشام-ی وزانا فاەقین-ی لە سمینارەکەدا بابەتیان پێشکەش کرد.\nلە سمینارەکەی ستۆکهۆڵم لەدەسپێکدا سەرۆکی ئەنیستیتۆی کورد کامەران سیموهەدێلێ قسەی کرد و وەبیری هێنایەوە کە ڕۆژی دەسپێکی بڵاوکرادنەوەی گۆڤاری هاوار لەلایەن کەنەکەوە وەک ڕۆژی جەژنی کوردی دیاری کراوە.\nحەقی بالتا سەرۆکی کۆمەڵەی مامۆستایان ئاماژەی بەوەکرد کە گرتنی سمینار وکۆنفرانسی لەم چەشنەدا کورد زیاتر دەخاتە بەرچاو و دەبێتە دەرفەتی پیشکەوتن.\nپرۆفیسۆر. دکتۆر. قەدری یەڵدیریم باسی لەسەر دۆخی کوردان لە سەردەمی سومەرییەکان تاکو ئیستایی کرد وشرۆڤەی دۆخی ئیستا ی کرد.\nیەڵدیریم وتی، حکومەتی ئاکەپە بۆ ئەوەی کە جیهان چەواشە بکات ،هەوڵی ئەوەی دا کە کە وا نیشان بدات پەروەردەی کوردی ئازاد و دەست نیشانی کرد کە پەروەدە لەساڵانی دواییدا لە زانکۆکاندا لە ئاستێکی هەرە نزمدایە.\nشاسوار هارشام-ی ئەوی هێنایە سەر زمان کە زمانی کوردی لە زمانی فارسی کۆنترە، بەڵام بە تێپەربونی ساڵانێکی زۆر کەوتووەتە ژێر کاریگەری زمانی ئێرانی ڕۆژهەڵات و ڕۆژئاوا. لەو بارەیەوە چەند وتەێکی وەک نمونە هێنایەوە.\nزانا فارقین-ی وتی ، دوای کودتاکەی ئاکەپە لە دگەل بزوتنەوەی گولەن هێرشەکانی خۆیان لەسەر تەڤگەری ئازادی کورد زۆرتر کردووە و وەبیری هێنایەوە، کە هاوسەرۆکی هەدەپە گیرا، بەڕێوەبەرانی شارەوانییەکان گیران، و دواتر هێرشیان کردە سەر زمان و میدیا کوردییەکان.\nفارقین-ی وتی، " ڕۆژنامەی ئازادی وڵات، ئوزگورلوکجو، دیموکراسی، ئەنیستیتۆی کورد، کوردی-دەر، ڕادیۆ وتلویزیۆنی کوردی داخران. ئەوە ئاشکرای دەکات کە بە جڕی هێرش دەکرێتە سەر زمان وکلتوری کوردان.ئەوە گاریگەری نەرێنی دانا لەسەر ئەو مرۆڤانە کە کاری چان ە هونەرو لیکۆڵین لەسەرزمان دەکن ."\nفارقین-ی دوای سمینارەکە بۆ ئاژانسی فورات قسەی کرد و وتی، حکومەتی ئاکەپە بە سیاسەتی ساڵانی ١٩٩٠ دەجوڵیتەوە.\nفارقین-ی دەستنیشانی کرد کە گەل لە هەڵبژاردنەکانی ٢٤ی حوزەیران/٤ی پووشپەڕ ناڕەزایەتی خۆیان نیشان بدەن و وتی،" گەلی کورد لە سیاسەتەکانی ئاکەپە ڕازیی نییە. گەل لەم هەڵبژاردنەدا ناڕەزایەتی خۆی نیشان بدات."\nدکتۆر قەدری یەڵدیریم وەڵامی پرسیاری ئاژانسەکەمانی دایەوە و وەبیری هێنایەوە کە دوایی هەولدانی کودەتای سەربازی لە ١٥ی تەمووز/٢٥ی گەڵاوێژ ئاکەپە هەمو ڕێکخراوەکانی زمان و کلتوری داخست و ناوی کوردی گوندەکانیشی گۆڕا.\nیەڵدیریم دەستنیشانی کرد کە کورد هەم لە پارلمان وهەمیش لەدەرەوە لەدژی سیاسەتی قڕکردن و فشار تێکۆشان بکات و وتی، "دۆخەکە بەم ڕەنگە نامێنێتەوە، ڕۆژی ٢٤ی حوزەیران گەل بە ئاکەپە بلێت ئیدی بەسە."


کاربه‌ده‌سـتانی عێراق ده‌ڵێن داعش گازی کلۆری له شه‌ڕدا به‌کارهێناوه\nکاربه‌ده‌سـتانی عێراق ده‌ڵێن چه‌کدارانی داعش گازی کلۆریان به‌کارهێنابوو له میانه‌ی پێکدادانیان له‌گه‌ڵ هێزه‌کانی ئاسایشی عێراق له باکوری به‌غدای پایته‌خت له مانگی رابردوودا. به‌کارهێنانی گازی کلۆر له‌لایه‌ن چه‌کدارانی داعشه‌وه له دژی سوپای عێراق نیگه‌رانیه‌کی نوێ دێنێته گۆڕێ بۆ پشێوی له عێراقدا.\nله‌و باره‌یه‌وه به‌رپرسێکی باڵا و به‌رپرسێکی خۆجێی له شارۆچکه‌ی زلوعیه و هه‌روه‌ها به‌رپرسێکی شارۆچکه‌ی به‌له‌د ده‌ڵێن گروپی ده‌وڵه‌تی ئیسلامی له شه‌ڕ و پێکدادانه‌کانی مانگی نۆی ئه‌مساڵدا بۆمبی پڕ له گازی کلۆریان له دژی سه‌ربازانی عێراق به‌کار هێنابوو.\nسه‌رجه‌م ئه‌و به‌رپرسه عێراقیانه ئه‌مڕۆ هه‌ینی به ئاژانسی ئه‌سۆ‌شیه‌تد پرێسیان گوت که نزیکه‌ی 40 سه‌رباز و چه‌کداری شیعه نیشانه‌ی هه‌ڵمژینی گازی کلۆریان پێوه دیاربوو، وه‌کو به زه‌حمه‌ت هه‌ناسه‌دان و هه‌روه‌ها کۆکین. ده‌شڵێن به‌خێرای له نه‌خۆشخانه چاره‌سه‌رکراون.


پەیمانگای تەكنیكی سلێمانی – پێنجوێن كرایەوە – زانکۆی پۆلیتەکنیکی سلێمانی\nپەیمانگای تەكنیكی سلێمانی – پێنجوێن كرایەوە\nبەهەوڵی قوباد تاڵەبانی جێگری سەرۆكی حكومەتی هەرێمی كوردستان ئەمڕۆ پەیمانگای تەكنیكی سلێمانی – پێنجوێن لە قەزای پێنجوێن كرایەوە، كە لە دوو بەشی زانستی پێكدێت و هەریەك لە بەشەكانی پەرستاری و كارگێڕی كار لەخۆدەگرێت و لە ساڵی داهاتووشەوە پەیمانگاكە پێشوازی لە خوێندكاران دەكات.\nئەمڕۆ چوارشەممە 2018/9/26 لە مەراسیمێكدا بە ئامادەبوونی پ.ی.د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی و د.سۆران سەعید یاریدەدەری سەرۆكی زانكۆ بۆ كاروباری زانستی و د.دانا ئەحمەد یاریدەدەری سەرۆكی زانكۆ بۆ كاروباری كارگێڕی و راگری كۆلێج و پەیمانگاكانی سەر بە زانكۆ و زانا رەحمان قایمقامی قەزای پێنجوێن و هەڵۆ پێنجوێنی لێپرسراوی مەڵبەندی پێنجوێن و مامۆستایان و فەرمانبەران و خەڵكی پێنجوێن پەیمانگای تەكنیكی سلێمانی – پێنجوێن كرایە.\nلە كۆنگرەیەكی رۆژنامەوانیدا پ.ی.د.ئالان فەرەیدون عەلی ئەمین رایگەیاند: ماوەی چوار ساڵە هەوڵ بۆ كردنەوەی پەیمانگای تەكنیكی سلێمانی – پێنجوێن دەدەین، ئەمڕۆش لەسەر راسپاردەی قوباد تاڵەبانی جێگری سەرۆكی حكومەتی هەرێم و بەپشتیوانی د.یوسف گۆران وەزیری خوێندنی باڵا و توێژینەوەی زانستی توانیمان پەیمانگاكە بكەینەوە و سەرجەم پێداویستییەكانی خوێندنی لە داهاتی زانكۆ بۆ دابین بكەین، هەورەها سوپاسی وەزارەتی رۆشنبیری و ناوەندی گەنجان و لاوانی پێنجوێن دەكەین كە هاوكارییان كردین بە دابینكردنی بینا بۆ پەیمانگاكە و سوپاسی سەرجەم ئەو كەس و لایەنانەش دەكەین كە هاوكارمان بوون.\nسەرۆكی زانكۆی پۆلیتەكنیكی سلێمانی راشیگەیاند: هیوادارین كردنەوەی ئەم پەیمانگایە ببێتە بنەمایەك بۆ دروستبوونی پەیمانگای تەكنیكی پێنجوێن لە ئایندەیەكی نزیكدا چونكە لەئێستادا پەیمانگا نوێیەكە بەشێكە لە پەیمانگای تەكنیكی سلێمانی ( پەیمانگای دایك ) كە لە ساڵی 1973دا دامەزراوە و بنەمای خوێندنی تەكنیكییە لە هەموو كوردستان، ئەمرۆش بووە بناغەی خوێندنی تەكنیكی لە پێنجوێن، هەورەها سەرۆكی زانكۆی پۆلیتەكنیكی سلێمانی وتیشی: لە ساڵی 2019دا پەیمانگاكە خوێندكار وەردەگرێت، بۆیە بەڵێن دەدەین پەیمانگاكە ببێتە سەنتەرێكی رۆشنبیری و زانستی لە ناوچەكە و پەیامی خوێندنی باڵا بگەیەنێتە تەواوی خەڵكی پێنجوێن.\nپاشان زانا رەحمان قایمقامی قەزای پێنجوێن دەستخۆشی لە پ.ی.د.ئالان فەرەیدون عەلی ئەمین و سەرۆكایەتی زانكۆی پۆلیتەكنیكی سلێمانی كرد كە شەو و رۆژیان خستەسەر یەك تا ئەم پەیمانگایەیان كردەوە، وتیشی: ئەم پەیمانگایە گرنگییەكی زۆری بۆ قەزاكەمان دەبێت هەر لە پێگەیاندنی كادری زانستی و ناساندن و بوژاندنەوەی بازاڕی قەزاكە، ناوبراو وتیشی: ئومێدەوارین لە رێگەی ئەم پەیمانگا نوێیەوە كۆنفرانس و سیمیناری زانستی پێشكەش بە شارەكە و بكەین و خزمەت بە هاوڵاتیانمان بكەین.\nقایمقامی قەزای پێنجوێن داوای لە سەرجەم لایەنە پەیوەندییدارەكان كرد هاوكاری ئەم پەیمانگایە بن لەبەرئەوەی یەكەم دەستپێكردنی خوێندنی باڵایە لە قەزاكەدا.\nدواتر لەلایەن سەرۆكی زانكۆی پۆلیتەكنیكی سلێمانی لۆگۆ و خەڵاتی زانكۆ پێشكەش بە قایمقامی پێنجوێن و لێپرسراوی مەڵەبەندی پێنجوێن و ژمارەیەك لە مامۆستایانی قەزاكە كرا و دواتر سەرجەم هۆڵی خوێندن و بەشەكانی دیكەی پەیمانگاكە بەسەركرایەوە.\nلە پەیمانگای تەكنیكی كەلار وۆركشۆپێك بەڕێوەچوو\nبۆ كۆچی دوایی وه‌سفییه به‌نی وه‌یس .. دایكی شه‌هیدان\nزانكۆی پۆلیتەكنیكی سلێمانی ئامادەكارییە تەكنیكییەكانی بۆ خوێندنی ئەلیكترۆنی تەواوكردووە


له‌گه‌ل خوا بازرگانیم كرد [ ئیحسان بورهان الدین ] - وتاره‌كان - كوردی سوراني - PDF\nناونیشان: له‌گه‌ل خوا بازرگانیم كرد\nنووسه‌ر: ئیحسان بورهان الدین\nپوخته‌یه‌ك: ئه‌م بابه‌ته باسی چیرۆكی پیاوێكی نه‌خۆش ده‌كات كه به هۆی به‌خشین وسه‌ده‌قه‌وه چاك ده‌بێته‌وه؛ چونكه چاكه كردن خه‌سڵه‌تێكى زۆر به‌رز و سیفه‌تێكى زۆر جوانه و‌خۆشبه‌ختى دونیا و دواڕۆژى تێدایه...\nمێژوی زیادكردن: 2011-04-11\nلینكی كورتكراو: http://IslamHouse.com/339924\nهه‌ستى به ئازارێك ئه‌كرد له‌ناو دڵیدا، بۆیه به‌مه‌به‌ستى چاره‌سه‌ر كردن ڕۆیشته شارى له‌نده‌ن و پاش پشكنینى زۆر، پزیشكه‌كان بینیان یه‌كێك له خوێنبه‌ره‌كانى دڵى ته‌سك بووه‌ته‌وه و پێویسته نه‌شته‌رگه‌رییه‌كى بۆ بكرێت بۆ بڵاوكردنه‌وه‌ى ئه‌و خوێنبه‌ره، ئه‌ویش گه‌ڕایه‌وه بۆ قاهیره و پێش گه‌ڕانه‌وه‌ى جارێكى تر بۆ له‌نده‌ن به سێ رۆژ، له‌گه‌ڵ براده‌رێكى دانیشتبوو، له‌به‌رانبه‌ریشدا قه‌سابخانه‌یه‌كى لێبوو، ئافره‌تێكى بینى پاشماوه‌ى گۆشت و ئێسقان له‌وێ كۆده‌كاته‌وه، ئه‌ویش ڕۆیشت و پرسیارى لێكرد كه بۆچى ئه‌و كاره ده‌كات، ئافره‌ته‌كه له وه‌ڵامدا وتى: مێرده‌كه‌م مردووه و شه‌ش كچم هه‌یه چه‌ند مانگێكه تامى گۆشتیان نه‌كردووه.\nپیاوه‌كه به‌وه زۆر خه‌مبار بوو داواى له قه‌سابه‌كه كرد هه‌موو هه‌فته‌یه‌ك بڕێك گۆشت به‌و ئافره‌ته بدات، ئینجا ئافره‌ته‌كه نزا و پاڕانه‌وه‌یه‌كى ڕاسته‌قینه‌ى له‌دڵه‌وه بۆ كرد، پیاوه نه‌خۆشه‌كه گه‌ڕایه‌وه ماڵى خۆى و هه‌ستى به خۆشى و چالاكیه‌ك كرد له لاشه‌یدا، ته‌نانه‌ت بیرى له‌وه‌ش كرده‌وه كه نه‌چێته له‌نده‌ن بۆ نه‌شته‌رگه‌رى، به‌ڵام پاش سووربوونى خێزان و مناڵه‌كانى بڕیارى گه‌ڕانه‌وه‌یدا بۆ له‌نده‌ن، له‌وێ گوێى له هه‌واڵێكى سه‌رسوڕهێنه‌ر بوو…نه‌خۆشییه‌كه به‌ته‌واوه‌تى چاك بووه‌ته‌وه و پێویستى به چاره‌سه‌ر نه‌ماوه! پیاوه‌كه به كوڵ ده‌ستى به‌گریان كرد و وتى: بازرگانیم له‌گه‌ڵ خواى خۆم كرد.\nبه‌ڵێ ئه‌و پیاوه بازرگانی له‌گه‌ل په‌روه‌ردگارى كرد، بازرگانییه‌ك كه ڕزگاربوونى دونیا و دواڕۆژى تێدابوو.\nچاكه كردن خه‌سڵه‌تێكى زۆر به‌رز و سیفه‌تێكى زۆر جوانه، چاكه كردن له‌گه‌ڵ به‌نده‌كانى خوا به ماڵ، یان به یارمه‌تى، یان به زانست، به‌خشین و چاكه له‌گه‌ل دایك و باوك و، قه‌رزبژاردن بۆ خه‌ڵكى و ناوبژى كردن له‌نێوان ناكۆكه‌كان و سه‌ردانى نه‌خۆش و ڕاپه‌ڕاندنى كاروبارى خه‌ڵكى، هه‌موو ئه‌م سیفه‌تانه خۆشبه‌ختى دونیا و دواڕۆژى تێدایه.\n(أبو هريرة) ڕه‌زاى خواى لێبێت له پێغه‌مبه‌ر دروودى خواى له‌سه‌ر بێت ده‌گێڕێته‌وه فه‌رموویه‌تى: (يا نساء المسلمات لا تحقرن جارة لجارتها ولو فرسن شاة) متفق علیه.\nواته: واته ئه‌ى ئافره‌ته موسوڵمانه‌كان هیچ شتێك بۆ دراوسێكه‌تان به‌كه‌م مه‌زانن، ئه‌گه‌ر پێى مه‌ڕێكیش بێت.\nهه‌روه‌ها له (جابر بن عبدالله)ه‌وه هاتووه كه پێغه‌مبه‌ر دروودى خواى له‌سه‌ر بێت فه‌رموویه‌تى: (كل معروف صدقة) متفق علیه. واته: هه‌موو چاكه‌یه‌ك سه‌ده‌قه‌یه.\nهه‌روه‌ها عه‌بدوڵڵاى كوڕى موباره‌ك له‌ماڵى خۆى ده‌به‌خشێته زانایان، كه‌سێكیش له خه‌ڵكى (مه‌رو) بیویستایه حه‌ج بكات له‌پاره‌ى عه‌بدوڵڵاى كوڕى موباره‌ك حه‌جى ده‌كرد، ئینجا قه‌رزى قه‌رزارانیشى ده‌بژارد و مه‌رجی له‌گه‌ڵ ده‌كرد كه ناوى نه‌هێنێت.\nهه‌ندێك له زانایان فه‌رموویانه: گه‌وره‌ترین كاره‌سات ئه‌وه‌یه تواناى چاكه و به‌خشینت هه‌بێت و نه‌یكه‌یت.\nبۆچوونى پزیشكى: (ئالان لیكس) به‌ڕێوبه‌رى پێشووى په‌یمانگاى (النهوض بالصحة) له ویلایه‌ته یه‌كگرتووه‌كانى ئه‌مریكا ده‌ڵێت: هاوكارى كردنى خه‌ڵكى یارمه‌تیده‌ره بۆ كه‌مكردنه‌وه‌ى فشارى دڵ و ده‌روون، چونكه كۆمه‌ككردنى خاوه‌ن پێویستى بیركردنه‌وه له خه‌م و گرفته كه‌سایه‌تیه‌كان كه‌م ده‌كاته‌وه و ده‌بێته مایه‌ى هه‌ستكردن به ئاسووده‌یى، هه‌روه‌ها ئه‌و توێژه‌ره‌وه وتوویه‌تى: مرۆڤ ناچار نییه ده‌ستى یارمه‌تى بۆ خاوه‌ن پێویستیه نامۆكان درێژ بكات ،به‌ڵكو ئازاده له دان و نه‌دانى ئه‌و بڕیاره، هه‌ر ئه‌و ئازادییه‌شه له بڕیارداندا كه ده‌بێته هۆكارێك بۆ به‌ده‌ستهێنانى ده‌ره‌نجامى ده‌روونى چاك بۆ ئه‌وكه‌سه‌ى یارمه‌تییه‌كه پێشكه‌ش ده‌كات، به‌ڵام به‌پێچه‌وانه‌وه ده‌بینى مرۆڤ ناچاره یارمه‌تى كه‌س و كار و براكانى بدات.\nله هه‌ندێ توێژینه‌وه‌شدا ده‌ركه‌وتووه كه لێبووردن و چاوپۆشی كردن له خه‌ڵكى و تووڕه‌نه‌بوون گرنگى زۆرى هه‌یه بۆ چاككردنه‌وه‌ى لێهاتووى سیسته‌مى به‌رگرى (مه‌ناعه) له مرۆڤ و پاراستن له جۆره‌كانى نه‌خۆشى، ده‌كرێتیش بڵێین هه‌موو كردارێكى چاكه له‌وانه‌یه ببێته مایه‌ى چاكبوونى حاڵى ده‌روونى وبه‌رزكردنه‌وه‌ى ئاستى مه‌ناعه له له‌شدا له‌دژ نه‌خۆشى و تێكچوونى بارى ده‌روونى مرۆڤ.\n- به ده‌ستكارییه‌وه له سایتى (صید الفوائد) وه‌رمگرتووه.


Diplomatic Magazine | مۆتەكەی غلۆربوونەوە بۆ ژێر هێڵی هەژاری\nئاماژه ترسناكه‌كانی هه‌ژاریی له‌كوردستاندا\nده‌مێكه كه‌وتنه‌خواره‌وه بۆ ژێر هێڵی هه‌ژاری له‌كوردستاندا بۆته مۆته‌كه‌یه‌كی راسته‌قینه، به‌تایبه‌تی دوای ئه‌و قه‌یرانه دارایی‌و ئابوریه‌ی له‌چوار ساڵی رابردودا كوردستانی گرته‌وه. سه‌ره‌تای مانگی ڕابردوو بانكی جیهانی راپۆرتێكی بڵاوكرده‌وه له‌سه‌ر دۆخی ئابوری عێراق (١).\nچارتێكی راپۆرته‌كه بۆ نیشاندانی راده‌ی هه‌ژار‌ییه له‌ناوچه جیاجاكانی عێراقدا؛ ئه‌مه‌ش له‌سه‌ر بنه‌مای به‌راوردكردنی ئه‌و داتایانه‌ی له‌ساڵی ٢٠١٢ و دوای ساڵی ٢٠١٤ كۆكراوه‌ته‌وه.\nراپۆرته‌كه خێراییه‌كی ترسناك نیشان ده‌دات له‌فراوانبوونی ئه‌و گروپه خه‌ڵكه‌ی به‌رده‌وام ده‌كه‌ونه ژێر هێلی هه‌ژاریه‌وه له‌كوردستانی عێراقدا. به‌ڵام له‌مه ترسناكتر بێده‌نگی‌و بێباكی ده‌سه‌ڵاتداران‌و میدیاو نوخبه‌ی كوردستانه به‌رامبه‌ر ئه‌م هه‌ژاریه.\nبه‌پێی ئه‌م چارته‌ی ناو راپۆرته‌كه، رێژه‌ی هه‌ژاری له ساڵی ٢٠١٢دا (٣.٥%) بووه له‌كوردستانی عێراقدا، به‌ڵام ئه‌م رێژه‌یه به‌رزبۆته‌وه بۆ (١٢.٥%) له‌دوای ساڵی ٢٠١٤. له ماوه‌ی ئه‌و دوو ساڵه‌دا ئاستی هه‌ژاری له‌كوردستاندا ٩ پله‌ی سه‌دی هه‌ڵكشاوه. ئه‌م ژماره زۆر ترسناكه به‌ره‌چاوكردنی ئه‌و لێكه‌وته ئابوری‌و سیاسی‌و كۆمه‌ڵایه‌تییانه‌ی له‌م هه‌ژارییه هه‌ڵكشاوه چاوه‌ڕوانده‌كرێت.\nبۆچی هه‌رێمی كوردستان به‌و خێراییه غلۆرده‌بێته‌وه بۆ خوار هێڵی هه‌ژاریی، له‌كاتێكدا تا ساڵی ٢٠١٢ باشترین هه‌رێم‌و ناوچه‌ی عێراق بو له‌ڕووی ئاماژه‌كانی هه‌ژارییه‌وه. بێگومان یه‌كه‌مین وه‌ڵامی ئه‌م پرسیاره سیاسه‌تی دارایی‌و بودجه‌ی حكومه‌تی كوردستان بووه له‌چوار ساڵی رابردودا. چونكه شۆكه ئابوریه‌كه‌ی ساڵی ٢٠١٤( دابه‌زینی نرخی نه‌وت) بۆ هه‌موو عێراق وه‌ك یه‌ك وابوو، ته‌نها شۆكه ئه‌منی‌و سیاسیه‌كان جیاواز بون له‌ناوچه‌یه‌كه‌وه بۆ ناوچه‌یه‌كیتر.\nدیاره له‌م ماوه‌یه‌دا له هه‌موو عێراقدا رێژه‌ی هه‌ژاری به‌رزبۆته‌وه له (١٨.٩%) بۆ (٢٢.٥%،) به‌واتای (٣.٦%) پله‌ی سه‌دی. ئه‌مه‌ش ده‌كرێت وه‌ك ده‌ره‌نجامی شه‌ڕی داعش‌و دابه‌زینی نرخی نه‌وت له‌بازاڕه جیهانیه‌كان‌و كورتهێنانی بودجه‌ی حكومه‌تی عێراق ببینرێت. به‌ڵام ژماره‌كان له‌كوردستاندا جیاوازترو ترسناكتره.\nجگه له‌و ناوچانه‌ی داعش كاریگه‌ری راسته‌وخۆی لێكردوون داگیری كردن، هیچ به‌شێكی تری عێراق به ئه‌ندازه‌ی كوردستان رێژه‌ی هه‌ژاریی تیایدا ته‌شه‌نه‌ی نه‌كردووه. بۆ نمونه له به‌غدا رێژه‌ی هه‌ژاری كه‌متر له (١%) زیادی كردووه،  له (١٢%)ه‌وه به‌رزبۆته‌وه بۆ (١٢.٨%). له باشوری عێراق رێژه‌كه كه‌می كردووه له (٣٣.٦%) ه‌وه بۆ (٣١.٥%). به‌ڵام له‌و ناوچانه‌ی داعش كاریگه‌ری راسته‌وخۆی هه‌بووه، وه‌ك پارێزگاكانی نه‌ینه‌وا، سه‌لاحه‌دین و ئه‌نبار له (٢٥.٧%)ه‌وه ته‌شه‌نه‌ی كردووه بۆ (٤١.٢%)، به واتای (١٥.٥) پله‌ی سه‌دی.\nلێره‌دا ده‌كرێت كوردستان به‌راورد بكه‌ین به به‌غدا، كه به هه‌مانشێوه‌ی كوردستان توشی لێكه‌و ته‌وده‌ره‌نجامه‌كانی شه‌ڕی داعش بوو به‌ڵام نه‌ك كاولكاریه‌كانی. به‌واتایه‌كی تر، ئه‌و فشارو گرفتانه‌ی داعش‌و بازاڕی نه‌وت بۆ هه‌رێمی كوردستان دروستی كرد هه‌مان ئه‌و شتانه‌بوون كه به‌غداش روبه‌ڕوی بویه‌وه. به‌ڵام رێژه‌ی هه‌ژاری له كوردستاندا (٨.٢ ) پله‌ی سه‌دی به‌رزتر بووه له‌وه‌ی كه له‌به‌غدا رویداوه.\nئایا ئه‌ندازیارانی پلانی سه‌ربه‌خۆیی ئابوری كوردستان تێده‌گه‌ن له‌م ژمارانه؟ ئایا ده‌زانن تا ٨ فه‌رمانبه‌ری ئاسایی ( وه‌ك نمونه‌یه‌ك بۆ چینی ناوه‌ڕاست) له‌به‌غدا كه‌وتۆنه‌ته ژێر هێڵی هه‌ژارییه‌وه، له‌كوردستاندا ١٢٥ فه‌رمانبه‌ر كه‌وتونه‌ته ژێرهێڵی هه‌ژارییه‌وه؟ بێگومان لێكه‌وته سیاسی‌و كۆمه‌ڵایه‌تی‌و ئه‌منیه‌كانی ئه‌م هه‌ژارییه ته‌شه‌نه‌كردووه‌ی كوردستان له ئایینده‌یه‌كی زۆر نزیكدا ده‌بینین، گه‌ر له‌ئێستادا ده‌رنه‌كه‌وتبن.\nسه‌دان لێكۆڵینه‌وه‌و په‌یپه‌ری زانستی له‌به‌رده‌سته بۆ نیشاندانی كاریگه‌ریه وێرانكه‌ره‌كانی هه‌ژاری له‌سه‌ر دۆخی سیاسی و ئه‌منی و كۆمه‌ڵایه‌تی. هه‌میشه په‌یوه‌ندیه‌كی یه‌كتر-ته‌واوكه‌ر هه‌یه له نێوان هه‌ژاری و توندوو تیژی سیاسی و شه‌ڕی ناوخۆ. هێشتا به ڕوونی وه‌ڵامی ئه‌و پرسیاره نه‌دراوه‌ته‌وه كه ئایا هه‌ژاری ده‌بێته هۆی هێشتنه‌وه‌ی وڵاتان له ناو بازنه‌ی توندوتیژی و شه‌ڕی ناوخۆ، یاخود به پێچه‌وانه‌وه ئه‌وه شه‌ڕو نائارامیه سیاسیه‌كانه كۆمه‌ڵگاكان به هه‌ژاری ده‌هێڵنه‌وه. نمونه‌ی ده‌یان وڵاتی ناوچه‌كه‌و جیهان له به‌رده‌سته كه چۆن هه‌ژاری و شه‌ڕی ناوخۆو توندوتیژی سیاسی به‌رده‌وام له بازنه‌یه‌كدا ده‌خولێنه‌وه‌و یه‌كتر ته‌واوده‌كه‌ن، هه‌ر له‌یه‌مه‌ن و ئه‌فغانستان و سودان و سۆماڵه‌وه تا ئه‌گاته مۆزه‌مبیق و كۆنگۆو سلفادۆر.\nئه‌گه‌ر ته‌ماشایه‌كی داتاكانی بانكی جیهانی بكه‌ین ده‌بینین ئه‌و ناوچانه‌ی عێراق كه به‌رزترین رێژه‌ی هه‌ژاری تیا تۆماركراوه له ساڵی ٢٠١٢، رێك هه‌مان ئه‌وناوچانه‌ن كه زۆرترین روداوی توندوتیژی سیاسی و كۆمه‌ڵایه‌تی تیا تۆماركراوه. بۆنمونه پارێزگاكانی نه‌ینه‌واو سه‌لاحه‌دین و روومادی كه ده‌رگایان له‌داعش كرده‌وه پێشتریش رێژه‌یه‌كی به‌رچاوی هه‌ژاری تیابووه ( ٢٥.٧). له باشوری عێراقیش كه رێژه‌ی هه‌ژاری تیا به‌رز بووه (٣٣.٦ی ساڵی ٢٠١٢)، هه‌میشه توندوتیژی كۆمه‌ڵایه‌تی و شه‌ڕی عه‌شایه‌ری له ئاستێكی زۆر باڵادا بووه، بۆ نمونه له پارێزگای به‌سره به دۆشكه‌و ره‌شاشی زۆر پێشكه‌وتوو چه‌كدارانی هۆزه‌كان شه‌ڕده‌كه‌ن. ته‌نانه‌ت له‌سه‌ر كێشه كۆمه‌ڵایه‌تیه‌كانیش به چه‌كی قورس شه‌ڕده‌كه‌ن، به‌پێی راپۆرته میدیاییه‌كان.\nكه‌واته پێویسته چی بكرێت بۆ كه‌مكردنه‌وه‌ی ئاستی ئه‌م هه‌ژاریه؟ هیچ زیره‌كی ناوێت بۆ ئه‌وه‌ی تێبگه‌ین له‌وه‌ی كه چۆن باشترین و خێراترین ده‌وای هه‌ژاری ره‌خساندنی ده‌رفه‌تی كاره. زۆربه‌ی ئابوریناسه‌كان “گه‌شه‌ی ئابوری” ده‌كه‌نه ده‌روازه‌ی قوتاربوون له‌هه‌ژاری‌و پێیانوایه ریشه‌كێشكردنی هه‌ژاری به‌گه‌شه‌ی ئابوری ده‌كرێت. به‌ڵام ئه‌وه‌ی كه ئاسان نیه‌و زۆریش ئاڵۆزه پرسی به‌دیهێنانی گه‌شه‌ی ئابورییه. چۆن‌و به‌چی ده‌توانرێت ئابورییه‌كی داته‌پیوی وه‌ك ئه‌وه‌ی عێراق و كوردستان بخرێته سه‌ر سكه‌ی گه‌شه‌كردنێك كه قابیلیه‌تی به‌رده‌وامی هه‌بێت.\nهه‌ر ستراتیجێكی سیاسی و ئابوری كه ئامانجی به‌دیهێنانی گه‌شه‌یه‌كی ته‌ندروست بێت پێویستی به‌سیاسه‌ت‌و میكانیزمه كاراكانی دابه‌شكردنه‌وه‌ی داهات (distribution) هه‌یه. پێویسته كار له‌سه‌ر میكانیزمه‌كانی دابه‌شكردن بكرێت ئینجا كه‌مكردنه‌وه‌ی ئاستی نایه‌كسانی و گه‌نده‌ڵی دارایی.\nگرفته‌كه ئه‌وه‌یه هه‌موو ئه‌م میكانیزمه سیاسی‌و ئابوری‌و داراییانه ته‌نها له‌سایه‌ی سه‌قامگیری سیاسیدا ده‌ژین، دامو ده‌زگای كاراو به هێزی حوكمڕانیان ده‌وێت كه نه‌له‌عێراق‌و نه‌له‌كوردستانیشدا نیه. ئه‌مانه به‌حكومه‌تێك ده‌كرێت كه یاساو ده‌ستور ئاراسته‌ی بكات نه‌ك میلیشیاو مافیای سیاسی.\nمن نازانم تا چه‌نده سیاسیه‌كانی كوردستان له‌هه‌ستیاری‌و گرنگی ئه‌م كێشه‌یه تێگه‌یشتوون، به‌ڵام به‌دڵنییاییه‌وه ئه‌گه‌ر ئه‌مساڵ هه‌وڵی چاره‌سه‌ركردنی ده‌ست پێنه‌كه‌ن ئه‌وا ساڵانی داهاتوو ئه‌ركیان زۆر قورستر ده‌بێت.\nته‌واوی راپۆرته‌كه‌ت بانكی جیهانی له‌م لینكه‌دایه: ( http://pubdocs.worldbank.org/…/mpo-am18-iraq-irq-ks-9-13-fi… )


هه‌موو زانیاریه‌كان له‌سه‌ر نه‌خۆشی ئینزیلاق .\nهەواڵی / 9/9/2017 634 جار بینراوە\nئینزیلاق چییە ؟\nئینزیلاق : ئازارێكی زۆر توند لە خوارەوەی پشتدا دروست دەكات. ئەگەر دیسكە دەرپەڕیوەكە پەستان بخاتە سەر دەمارەكان، ئازار لەقاچیشدا دروست دەكات. باشتر وایە كەسی تووشبوو هەتا دەتوانێ ئەركەكانی ڕۆژانەی جێبەجێ بكات و زۆر پشوو نەدات. ئازارشكێن لەكاتی نۆرە ئازارەكاندا بەكاربهێنە. ئەگەر نیشانەكانی هەر بەردەوام بوو، لەوانەیە پێویست بكات نەشتەرگەریت بۆ ئەنجام بدرێ\n2 - قاچ ئێشە: ئەو دەمارەی لە دڕكە پەتكەوە دێت بۆ پەلەكانی خوارەوە (ڕان، ، پێ) دەكەوێتە ژێر پەستان بەكاری دیسكە دەرپەڕیوەكە یان ئەو هەوكردنەی تووشی هاتووە.\n3- تێكچوونی میزكردن و پیساییكردن: ئەمە دەگمەنە و كاتێك دەبێت دیسكەكە فشار بخاتە سەر ئەو دەمارانەی بۆ ڕیخۆڵە و میزڵدان دەچن و سەرەنجام توانای میزكردن و میزڕاگرتن كەمدەبێتەوە و ئەگەر چارە نەكرێ تواناكە هەر نامێنێ، لەڕیخۆڵەكانیشداهەمان كار لەتوانای پیساییكردن دەكات.\nچارەسەر ئینزلاق ؟\n- بە خۆشحاڵیەوە لە زۆربەی کاتدا بێویست بە نەشتەرکەری ناکات بەڵکو تەنیا نەخۆش دەتوانێت بە بشوودان بۆ ماوەیەکی زۆر ،کەم کردنەوەی جەمانەوەو دەست نەدانە شتی قورس بەرەو باشتر بوون بجێت\n- خواردنی شیر و بەرھەکانی سوود دەگەیەنێت بە نەخۆشەکە\n- بەھێزکردن و جالاک کردنەوەی ماسوولکەکانی سک یارمەتی ئاسایی بوونەوەی ئەندازەی دڕکە بەتک و بڕبڕەکان دەدات\n- ئەوانەی ئازاریان زۆرە دەرمانی ئازار شکێن وەک (مۆبیک) ودزە ھەوەکان سوودی بۆیان ھەیە،بەڵام ئەکەر ئازارەکە زۆر بەھێز بوو کواسترایەوە بۆ بەشەکانی خوارەوە ئەوا دەرزی کۆرتیزۆن بە ڕێگەی نێوان بڕبڕەکان یا ھەندێ ڕێکەی تر سوودی بۆ نەخۆش ھەیە


ئه‌مڕۆ دوو شه‌ممه 23ی تشرینی دووه‌می 2020 لیژنه‌ی ئاماده‌كاری كۆنگره‌ی حه‌وته‌م سه‌ردانی مه‌ڵبه‌ندی شاره‌زووری حزبی سۆسیالیست دیموكراتی كوردستانی كرد.\nدەستپێکی کۆنفراسەکە بە چەند ساتێک وەستان بۆگیانی پاکی شەهیدان دەستیپێکرد.\nڕزگار غەفور، سەرۆکی لێژنەی ئامادەکاری کۆنگرە له كۆنفراسه‌كه‌دا باسی لەمێژوو تێکۆشانی حزبی سۆسیالیست کرد کە لەڕابوردا قوربانی زۆریداوە بۆ بەدەستهێنانی مافی گەلەکەمان ، سەدان داستان و نەبەردی دژی ڕژێمی بەعس تۆمار کردوە ، بە هەزارن شەهیدی بەخشیوە ڕۆڵی دەڤەرەکەش لە قوربانی گیان بەخشیندا بەرز نرخاند کە بەبەردەوامی فاکتەرێکی سەره‌کی سەرخستنی حزبی سۆسیالیست دیموکراتی کوردستان بوون لە قۆناغە جیاجیاکانی خەبات و تێکۆشاندا .\nهەروەها ئاماژە بە ڕۆڵ و کاریگەری کادیر و پێشمەرگە و تێکۆشەران و ئەندامانی مەڵبەندی شارەزوور کرا کە لە ڕابووردا کاریانکردوە بۆ خزمەتکردنی جەماوەری دەڤەرەکەیان و ئەو گیانی قوربانی و تێکۆشانەش تا ئێستا بەردەوامە .\nلە بەشێکی تری کۆنفراسەکەدا پڕۆژەی پەیڕە و پڕۆگرامی نوێی حزبی سۆسیالیست دیموکراتی کوردستان بۆ ئامادەبوان شیکرایەوه و بەگرنگیەوە باس لە دیدو تێڕوانینی ئامادەبوان کرا بۆ کۆنگرەی حەوتەم هەروەها میکانزمی گونجاو تاوتوێکراو ڕۆڵی ڕێکخستنەکان و دەزگا و ئۆرگانەکانی حزب لە سەرکەوتنی کۆنگرە بەگرنگ وەسفکرا.


بەدواداچونێکى ناس کورد بۆ چاکسازییەکانى ژنانى هەرێم\n19:48 دوو شه‌ممه 24 حوزه‌یران 2019\nلە چاکسازییەکانى ژنانى هەرێم، بەشێک لە زیندانیکراوەکان، بەتایبەت ئەوانەى کێشەى کۆمەڵایەتییان هەیە، منداڵەکانیان گرتۆتە خۆیان، دەستەى مافى مرۆڤى هەرێمیش بە ‘بەندکراوى بێتاوان’ ناوى ئەو منداڵانە دەبات.\nلەم بەدواداچوونەى ناس کورددا، بۆ ژنانى زیندانیکراو، ناس کورد پەیوەندی بە خانەوادەى چەند ژنێکى زیندانیکراوەوە کرد، بەڵام ئامادەى قسەکردن نەبوون، چونکە بەشێکى کەیسەکان جۆرە تاوانێکن، کە خانەوادەکەیان ‘حاشا’ی لێکردوون.\nئامارەکانى چاکسازى ژنان\nلە هەرێمى کوردستان، ژمارەى ئەو چاکسازییانەى هەن بریتین لە سێ چاکسازى، کە دەکەونە هەریەک لە پارێزگاکانى هەولێر و سلێمانى و دهۆک، لەنێو ئەو چاکسازییانە ژمارەیەک ژن هەن، کە بەتاوانى جۆراوجۆر سزادراون.\nلەبارەى ئامارى زیندانیکراوانى نێو چاکسازى ژنانى هەررێم، ئەحمەد نەجمەدین، بەڕێوەبەرى گشتى چاکسازى کۆمەڵایەتى هەرێم، تایبەت بە ناس کوردى ڕاگەیاند: “لەنێو هەر سێ چاکسازییەکەى هەرێم، ئەوانەى کە سزادراون و کەیسەکانیان یەکلابوونەتەوە، 68 ژنى سزا دراون”.\nبوونى ژنانى سزادراو لەنێو زیندانەکاندا ئاسایی دەبیندرێت، چونکە وەک شارەزایانى مافى مرۆڤ ئاماژەى پێدەکەن، ئەوان سزاى ئەو تاوانەیان وەردەگرن کە ئەنجامیان داون، بەڵام ئەوەى بوەتە جێى سەرنج، بوونى منداڵە لەو زیندانانە کە بە “سزادراوى بێتاوان” وەسفدەکرێن.\nبەگوێرەى ئامارى چاکسازى هەرێم، ژمارەى منداڵەکان کە لەگەڵ دایکاندا لە چاکسازییەکانى هەرێمن، کەم و زیاد دەکەن، بەڵام لە ئێستادا بەلاى کەمەوە 30 منداڵ لە هەرسێ چاکسازییەکانى هەرێم لەگەڵ دایکیان لە زیندانەکانن.\nبەڕێوەبەرى گشتى چاکسازى کۆمەڵایەتى هەرێم، ئەوەشى ئاشکراکرد، لەنێو ئەو منداڵانە هەموو تەمەنێک هەن، لە مانگى تێدایە تا تەمەنى 10 ساڵ.\n“ئەو منداڵانە هەر لەگەڵ دایکیاندا دەمێننەوە، زۆربەى ئەوانەشی کە منداڵیان لەگەڵدایە کێشەى کۆمەڵایەتییان هەیە و کەس نایات بەلایاندا، بیناکانیش بەجۆرێکن گونجاو نین و شوێنى تایبەتى تێدا نییە بۆ منداڵان بۆیە تەواوى کاتەکان لەگەڵ دایکیاندا دەمێننەوە”، ئەحمەد نەجمەدین واى وت.\nوتیشی، بابەتى ئەو منداڵانە، کێشەیەکى یاساییە و پەیوەندى بە دادگاکانەوە هەیە.\nدەستەى مافى مرۆڤ چى دەڵێت لەسەر کەیسی ئەو منداڵانە؟\nلە بەدواداچوونەکەى ناس کورددا لەبارەى کەیسى منداڵە بێتاوانەکانى نێو زیندانەکان، وتەبێژى دەستەى مافى مرۆڤى هەرێم، ئەو منداڵانەى بە بەندکراوى بێتاوان وەسفکرد، وتیشی، لەکاتى سەردانیان بۆ بەدواداچوونى کێشەکانى چاکسازى ژنان لە هەرێم، بۆیان دەرکەوتووە ئەو منداڵانە لەو چاکسازییانە بوونیان هەیە.\nمحەمەد گۆمەشینى، وتەبێژى دەستەى مافى مرۆڤى هەرێم، تایبەت بە ناس کوردى ڕاگەیاند: “ئەو منداڵانەى لەنێو زیندانییەکاندان، بەڕاستى ‘بەندکراوى بێتاوانن’، ژمارەى منداڵەکان نەزاندراون، ئەوەى ئێمە بینیمان منداڵەکان بێزاربوون، دایکەکانیش لەو دۆخە بێزاربوون”.\n“پێویستە شتێک لەشێوەى باخچەى ساوایان و پارک و شوێنى یارى هەبێت، بۆ ئەوەى ئەو منداڵانە هاوشێوەى منداڵانى ئاسایی ژیان بەسەربەرن، دوورنەکەونەوە لە خوێندن و پەروەردە و فێربوون، هەروەها لەڕوى دەرونیشەوە نابێت بهێڵین ئەو منداڵانە بشکێن”، محەمەد گۆمەشینى واى وت.\nوتیشی، داواکارییەکانما گەیاندووە، بەڵام چەند هۆکارێکیان بۆ خستونەتەڕوو کە داواکارییەکانیان جێبەجێنەکرێت، چونکە لایەنى پەیوەندیداریش باسی لەوە کردووە تواناى ئەوەیان نییە بیناکان بگۆڕن و شوێنى بۆ زیاد بکەن.\nمەرجى پەیوەندییە سێکسییەکانى ژنانى زیندانیکراو لەگەڵ هاوسەرەکانیان چۆن دیاریکراوە؟\nبەگوێرەى ئەو ڕێسایانەى دیاریکراوە بۆیان، ئەو ژنانەى کە هاوسەرەکانیان پەیوەندییان لەگەڵیاندا هەیە، مانگى جارێکیان بۆ دیاریکراوە کە دەتوانن پەیوەندییە سێکسییەکانیان جێبەجێبکەن، بەڵام مەرج بۆ ئەو بابەتەش داندراوە.\nبەڕێوەبەرى چاکسازى کۆمەڵایەتى هەرێم، ئەوەى خستەڕوو، هاوشێوەى پیاوانى سزادراو، ژنانى سزادراویش مافى ئەوەیان هەیە پیاوەکانیان سەردانیان بکەن بۆ مافى سەرجێی، بەڵام دەبێت ژنەکان بەڵێننامەى ئەوە پڕبکەنەوە کە نابێت بهێڵن منداڵیان ببێت، مانگى جارێک ئەوانەى گرێبەستى هاوسەرگیرییان هەیە ئەو مافەیان پێدەدرێت.\nلاى خۆیەوە، شۆخان حەمە ڕەشید، پارێزەرى ڕاوێژکار کە لەبوارى مافى ژنانیشدا کار دەکات، بەناس کوردى ڕاگەیاند، ژنانى زیندانیکراو مافى خۆیانە ئەگەر بیانەوێت لە زیندان، منداڵیان ببێت یان هاوسەرگیرى بکەن.\nئاماژەى بەوەشکرد: “ڕەنگە هۆکارى ئەو ڕێکارەى کە بۆ بابەتى منداڵنەبوون گیراوەتەبەر، ئەوە بێت، حکومەت پلانی نییە، نازانێت چۆن مامەڵە لەگەڵ بابەتێکى وادا بکات، هەرچۆن بۆ بابەتى لێبوردنى گشتیش ئەڵێن زیندانەکان پڕبوون با لێبوردنى گشتى دەرکەین”.\nلەبارەى پێشێلکردنى مافى ژنانى زیندانیکراو، شۆخان حەمە ڕەشید ئەوەى ئاشکراکرد، کە ژنانى زیندانیکراو زۆرجار مامەڵەى نا مرۆڤانەیان لەگەڵدا دەکرێت، هەروەها لەبوارەکانى ژیانى ڕۆژانە و مانەوە و ڕێگەدان بە تەلەفۆنکردن مافیان پێشێلکراوە.\nلەبارەى سەرجێییکردنى نێوان ژنانى زیندانیکراو لەگەڵ هاوسەرەکانیان، وتەبێژى دەستەى مافى مرۆڤ ڕای جیاوازى هەیە، دەڵێت: “ئەو مافانە بەشێوە گشتییەکەى بەڵێ دابین کراوە، بەڵام کەموکورتى هەیە، ئافرەتێک بەڵێننامەى پێپڕنەکەیتەوە بۆ مەسەلەى منداڵبوون، منداڵى دەبێت کێشەى زیاتر بۆ خۆى و بۆ منداڵەکەش دروستدەکات و منداڵەکەش قوربەسەر دەکرێت، چونکە ئەگەرى هەیە پیاوەکە لە داهاتوودا تەڵاقى بدات”.\nچاکسازى هەرێم و مافى مرۆڤ و ڕێکخراوەکانى ئەو بوارەش، کۆکن لەسەر ئەوەى باڵەخانەکانى چاکسازییەکانى هەرێم گونجاو نین، داواش دەکەن شوێنى گونجاو بۆ ئەو دایکانە دابینکرێت کە منداڵیان لەگەڵدایە.\nسەبارەت بە پێداویستییەکانى ژنان و منداڵانى نێو چاکسازییەکان، بەگوێرەى زانیارییەکانى ناس کورد، ئەو پێداویستییانە لەڕێى ڕێکخراوە بیانى و ناوخۆییەکان بە هاوکارى خودى چاکسازییەکان خۆیان دابین دەکرێت.


لە سلێمانی و هەڵەبجە چەند سەركردەیەكی داعش دەستگیر كران - تۆڕی میدیایی خەڵک\nدەزگای ئاسایشی ھەرێمی كوردستان دەستگیر كردنی ژمارەیەك چەكدار و سەركردەی داعش لە سنووری سلێمانی و هەڵەبجە ڕادەگەیەنێت.\nدەزگای ئاسایشی ھەرێمی كوردستان لە ڕاگەیەنراوێكدا ئاماژەی بەوەكردووە، ئەو چەكدارانە، كە دوانیان سەركردەی داعش بوو وەك شانەی نەنستو لەسنوری ھەرێم خۆیان حەشاردابوو كە لە ھەوڵی خۆڕێكخستندابوون بۆ تێكدانی ئارامی ھەرێم و ژیانی خەڵك و جێبەجێكردنی مەرام و پیلانەكانی داعش.\nئۆپراسیۆنی ئاسایشی سلێمانی بەھاوكاری بەڕێوبەرایەتی ئاسایشی شارەزوور دوو سەركردەی داعش و تاقمێكی تیرۆریستی لە پارێزگای سلێمانی و ھەڵەبجە دەستگیردەكەن كە وەك شانەی نەنستو لەسنوری ھەرێم خۆیان حەشاردابوو كە لە ھەوڵی خۆڕێكخستندابوون بۆ تێكدانی ئارامی ھەرێم و ژیانی خەڵك و جێبەجێكردنی مەرام و پیلانەكانی داعش .\nلەسەر بنەمای زانیاری ھەواڵگری و بەدواداچوون سەرەداو دەست كەوت لەسەر بوونی تاقمێكی نەنستوی داعش كە پیلانیان داناوە خۆیان رێكبخەن و ئامادەبكرێن بۆ چەند كردەوەیەكی تیرۆریستی لە سنوری پارێزگاكانی سلێمانی و ھەڵەبجە . راستەخۆ بەبڕیار و سەرپەرشتی سەرۆكی دەزگای ئاسایشی ھەرێم ، ئاسایشی سلێمانی لێكۆڵینەوەی دەستپێكرد و دوای یەك مانگ بەدواداچوونی ورد و دەستخستنی زانیاری و بەڵگە و دیاریكردنی شوێن و مانەوەی تیرۆریستان و چاودێریكردنیان پاش ڕەزامەندی بەڕێز دادوەری لێكۆڵینەوەی بەبڕیاری سەرۆكی دەزگا شەوی ( ٢٧/٢٨) ٧ / ٢٠٢١ جوڵە بەھێزەكانی ئۆپراسیۆنی ئاسایشی سلێمانی و ئاسایشی شارەزوور كراو لە پارێزگای ھەڵەبجە لە چوار ئۆپراسیۆنی گەورە و ھەڵمەتی ھاوكاتدا ھەر چوار تیرۆریست ( ع ، ح ) و ( ل ، ج ) و ( ز ، ح ) و ( ع ، ح ، ع ) دەستگیركران كە دوانیان سەركردەی داعش بوون و بەشداری و سەرپەرشتی چەندین تاوانیان كردووە .\nلەلایەكی ترەوە لەئۆپراسیۆنێكی تردا لە سلێمانی ھێزەكانی ئاسایشی سلێمانی تیرۆریست ( س .ع ) دەستگیركرد .\nلەبارەی ئەم كەیسە ئەمنییەوە لێكۆڵینەوەی ورد دەستیپێكردوە و دەركەوت تیرۆریستە دەستگیراوەكان بەپێی ماددەی چواری تیرۆر داواكراو بوون و چەكداری داعش بوون لەویلایەتی باشوور و بەشداربوونە لەچەندین تاوانی دژ بەمرۆڤایەتی و لەچەند شارێكی عێراق و ھەرێم خۆیان رێكخستووە و مەرامیان بووە چەندین كردەوەی تیرۆریستی ئەنجام بدەن .\nوێڕای سوپاس و پێزانینی بەردەواممان بۆ كۆمەڵانی خەڵك كە ھەمیشە ھاوكارو پشتیوانی دەزگای ئاسایشن و پەرۆشی سەقامگیرین و ھۆكاری سەرخستنی ھەوڵەكانمان. سوپاس و دەستخۆشیشمان بۆ تەواوی ھێزەكانی ئاسایش كە لەبەرامبەر ئەرك و فەرمانەكان و ئارامی و ئاسایشی ھەرێمدا شەونخون و چاوكراوەن و لە كاری بەردەوامدان بۆ رووبەڕووبوونەوەی مەترسییەكانی تیرۆر و پێشێلكارانی قانون و ئەوانەی دادگا داوایان دەكات تەئكیدیش دەكەینەوە بەھەماھەنگی و ھاوكاری ھێزەكانی پێشمەرگە و دژەتیرۆرو ھێزەكانی ناوخۆ لەھەوڵی بەردەوامدادەبین بۆ پاراستنی ھەرێمەكەمان و سەرووماڵی كۆمەڵانی خەڵكی كوردستان .\nدەزگای ئاسایشی ھەرێمی كوردستان .\nدەزگای ئاسایشی ھەرێمی كوردستان\nخەڵك وتەبێژی هاوپەیمانی نێودەوڵەتی دژی داعش ڕایدەیەگەینێت، لە شای حەسەكە بەهاوبەشی لەگەڵ هێزەكانی سوریای دیموكرات (هەسەدە) ئۆپراسیۆنیان دژی…


بۆ یەکەمجار دیداری سینەمایی بۆ کورتەفیلم لە کەرکوک بەڕێوەدەچێت\nشه‌ڕ له رۆژئاواى كوردستان راگیرا\nوه‌زیری به‌رگریی قه‌ته‌ر له‌سه‌ر شه‌ڕی ئێران - ئه‌مریكا ده‌دوێت\nحه‌وت گوندی رۆژئاواى كوردستان كۆنترۆڵكرایه‌وه\nكۆنگره‌ی یه‌كێتیی مامۆستایان دواده‌خرێت\nسەرۆکی پەرلەمانی ئەوروپا داوای سزادانی تورکیا دەکات\nشه‌ڕڤانان شكستیان به هێرشێکى فراوانی سوپاى توركیا و چه‌كداره‌كانى هێنا\nئەردۆغان نامه‌كه‌ی ترامپی فڕێداوەتە تەنەکەی خۆڵەوە\nوەزیری دەرەوەی فرەنسا سەردانی هەرێمی کوردستانی کرد\nوادەی بارانبارین ئاشکرا کرا\nهەواڵ / که‌لتور :: پێش 4 هەفتە  :: 61 جار بینراوە\nکه‌لتور :: 1 رۆژ پێش ئێستا\nوه‌زاره‌ته سه‌یر و سه‌مه‌ره‌كانی جیهان\nکه‌لتور :: 4 رۆژ پێش ئێستا\nهونه‌رمه‌ندێكى كورد خەڵاتی فێستیڤاڵێکی به‌خشیه خۆڕاگریی خۆرئاوای کوردستان\nهه‌ردوو بەڕێوەبەرایەتی رۆشنبیری و هونەری سلێمانی و کەرکوک، یەکەم دیداری سینەمایی کەرکوک بۆ کورتەفیلم-یان، لە سەنتەری رۆشنبیریی کەرکوک رێکخست كه یه‌كه‌م چالاكیى له‌و جۆره‌یه و12فیلمى تێدا نمایش ده‌کرێن.\nسەردار رەشید سەرۆکی دیداری سینەمایی کەرکوک بۆ کورتەفیلم بە دواڕۆژی وت:"نزیکەی سێ مانگە سەرقاڵی ئامادەکاریین بۆ ئەم دیدارە و لە یەکەم رۆژی دەستپێکردنیدا هونەرمەندانی شار و ناوچە جیاجیاکانی کوردستان ونەتەوەکانی دیکە ئامادەن. بەهیوام بتوانین لە داهاتوودا گرنگیی زیاتر بە بواری هونەر و سینەما بدرێ، چونکە لە ماوەی رابوردوودا کەرکوک لە رووی سینەماییەوە دەوڵه‌مەند بووە و رۆشنبیران گرنگیی تایبەتیان پێداوە".\nشاڵاو عومەدر گەنجێکی شاری کەرکوکە و ئامادەی دیدارەکەیە، بۆ دواڕۆژ ده‌ڵێت:"جێگای خۆشحاڵیە و گرنگە بەلامەوە بەردەوامیی بە چالاکییە هونەری و رۆشنبیرییه‌كان بدرێت. نەبوون و لەناوچوونی هۆڵی سینما لە کەرکوک جێگەی داخە و بەهیوام گرنگیی زیاتر بە بواری سینەما بدرێت".\nدیدارەكە دوو رۆژ بەردەوام ده‌بێت و دەزگای میدیایی کوردسات سپۆنسەری دەکات.\nهانی و شوان عەتوف بەیەکەوە دەردەکەون\nپێشانگه‌ی نێوده‌وڵه‌تی كتێبی فرانكفۆرت كرایه‌وه\nمێژوو لە چاوی مریشكەوە\nداهاتی فیلمێك بۆ منداڵانی بێلانه‌ی رۆژئاوای کوردستان ته‌رخان ده‌كرێت\nژماره‌یه‌ك خوێندكارى زانكۆیه‌كى سلێمانى به‌رچه‌قۆ دران\nپیاوانی ئه‌م شاره ماكیاج ده‌كه‌ن\nئه‌و ژنانه‌ی ده‌وڵه‌مه‌نده‌كان له‌خشته ده‌به‌ن\nجوانترین منداڵی جیهان هەڵبژێردرا...وێنەکانی سەرسامت دەکات\nببینه ئه‌و دووانه‌یه‌ى له‌كاتى له‌دایكبوونیاندا قەبارەیان هێندەی بتڵێکى فانتا ده‌بوو، ئێستا چیان لێهاتووه؟\nئەو نهێنیانەی لەبارەی بۆشایی ئاسمانەوە تا ئێستا نەتزانیوە


داهاتی نەوتیی عێراق بۆ مانگی ئاب زیادی کردووە\nچوارچێوەی هەماهەنگی داوایەک ئاڕاستەی پارتی و یەکێتی دەکات\nبزانە نەوتی بە چەند فرۆشتووە\n2020.09.26 - 10:28\nوەزارەتی نەوتی عێراق ئاماری کۆتایی و وردبینیکراوی هەناردەى نەوتی بۆ مانگی ئابی ڕابردوو ڕاگەیاند کە دەریدەخات یەک بەرمیل نەوت بە 43.3 دۆلار فرۆشراوە و داهاتی گشتیی گەیشتووەتە سێ ملیار و 492 ملیۆن دۆلار.\nبەپێی ئامارەکە کە کۆمپانیای بەبازاڕکردنی نەوتی عێراق (سۆمۆ) بڵاویکردووەتەوە، عێراق لە مانگی ئابدا 80 ملیۆن و 494 هەزار و 536 بەرمیل نەوتی هەناردەکردووە، داهاتەکەش گەیشتووەتە سێ ملیار و 492 ملیۆن و 164 هەزار دۆلار.\nعاسم جیهاد، وتەبێژی وەزارەتەکە ڕایگەیاند، "کۆی گشتیی نەوتی هەناردەکراو لە مانگی ئابدا لە کێڵگە نەوتییەکانی ناوەڕاست و باشوری عێراق گەیشتووەتە 77 ملیۆن و 505 هەزار و 136 بەرمیل، داهاتەکەشى سێ ملیار و 359 ملیۆن و 181 هەزار دۆلار بووە."\nبەپێی ئاماری وەزارەتەکە بۆ مانگی تەموز، 85 ملیۆن و 663 هەزار و 290 بەرمیل هەناردەکراون بە تێکڕای نرخی 40.7 دۆلار، داهاتی گشتیی مانگەکەش بریتی بووە لە سێ ملیار و 487 ملیۆن و 139 هەزار دۆلار، واتە مانگی ئاب داهات زیادی کردووە.\nدەشڵێت، "بڕی نەوتی هەناردەکراوی کەرکوک لەڕێگەی بەندەری جەیهانەوە دوو ملیۆن و 989 هەزار و 400 بەرمیل بووە، داهاتەکەشی گەیشتووەتە 132 ملیۆن و 983 هەزار دۆلار.\nهاوکات تێکڕای نرخی بەرمیلێک نەوت بریتییە لە 43.384 دۆلار، نەوتەکەش لەلایەن 29 کۆمپانیای جیهانییەوە هەناردەکراون لە بەندەرەکانی بەسرە، خۆر و مینای جەیهانەوە.\nداهاتی نەوتی عێراق بۆ مانگی رابردو ئاشکراکرا\n2020.10.01 - 15:46\nعێراق پێى ناوەتە قۆناغى تەواوى كۆرۆناوە؟.. تەندروستى جيهانى وەڵام دەداتەوە\n2020.10.05 - 09:55\nوەزیری دارایی عێراق گۆڕانكارییەك لە بودجەدا باس دەكات\n2020.10.04 - 23:56\nئەندامێكى ليژنەى دارايى پەرلەمان ئاشكراى دەكات.. بۆچى عێراق نەيتوانيوە قەرزى دەرەكى بكات؟\n2020.10.04 - 21:03\nپێشمەرگە و سوپاى عێراق ئۆپراسیۆنێکى هاوبەش ئەنجام دەدەن\n2020.10.04 - 19:54\nپەرلەمانتارانی عەرەب و توركمانی كەركوك: نا بۆ ئەم هەنگاوەی كازمی بەرەو لایەنێكی كوردی\n2020.10.05 - 08:26\nحكومەتی هەرێم بودجەیەك بۆ دامەزراندنی كارگەیەكی ئۆكسجین خەرج دەكات\n2020.10.04 - 22:52


کوردیپێدیا - یەپەسە – ژن لە ساکاریا چالاکی ئەنجامدا: 4 سەرباز گیانیان لەدەستدا و 12 سەربازیش برینداربوون\n📝 یەپەسە – ژن لە ساکاریا چالاکی ئەنجامدا: 4 سەرباز گیانیان لەدەستدا و 12 سەربازیش برینداربوون | پۆل: بەڵگەنامەکان | زمانی بابەت: 🏳 کوردیی ناوەڕاست\nیەپەسە – ژن لە ساکاریا چالاکی ئەنجامدا: 4 سەرباز گیانیان لەدەستدا و 12 سەرب...\nیەکینەی تۆڵەی هیزان گارزانی یەپەسە – ژن راگەیەنراوێکی بڵاوکردەوە و ڕایگەیاند، بۆ یادی مەزلۆم تەکداغ (مەزلۆم ژیاندا)کە 1ی تشرینی یەکەمی 2019 لە هێرشی ئاسمانیدا لە هەرێمەکانی پاراستنی میدیا شەهید بوو، چالاکیان ئەنجامداوە.\nلە ڕاگەیەنراوەکەدا باسی ئەوە دەکرێت، لە چوارچێوەی هەنگاوی تۆڵە لەدژی داگیرکەری و سیخوور و هاوکارەکانیان' لە هەرێمی تاشکیسیغی ناوچەی ئاداپازاری ساکاریا لەدژی ئۆتۆمبێڵی سەربازی چالاکی ئەنجامدراوە. لە ئەنجامدا 4 سەربازی تورک کوژراون و 12 سەربازیش برینداربوون کە برینی 3 سەرباز سەختە. لە چالاکیەکەدا کە بە شێوەیەکی کاریگەری ئەنجامدراوە ئۆتۆمبێڵەکە بە تەواوی تێکشکێنراوە.\nدەوڵەتی تورک هەموو ڕۆژێک چیاکانی کوردستان بۆردومان دەکات و خەڵکی مەدەنی شەهید دەکات. دوژمنی سوێندخواردووی کورد هەموو بەهاکانی مرۆڤایەتی پێشێلکردووە و دەیەوێت بەردەوامی پێبدات. هێرش دەکات سەر گۆڕستانەکان و ڕۆڵەی کورد بۆردومان دەکات. ئەمە کردەوەی یەکەم و دوایین کردەوەی دەوڵەتی تورک نییە. لە ژێرزەمینی جزیر کەسوکاری ئێمەیان بە زیندوویی سووتاندن، میرای 2 ساڵەیان کوشت. ئێمە بە تا ئێستا دایکی تایبەت کە هەفتەیەک لە کۆڵان مایەوە و حەجی بیرلیک کە بەدوای ئۆتۆمبێڵی سەربازیەوە راکێشرامان لەبیرنەکردووە. وەک بزوتنەوەی تۆڵەی گەورە، لەدژی دەوڵەتی داگیرکەری تورک هەموو کاتێک چالاکیەکانمان بەردەوام دەبێت.\nپێویستە گەلەکەمان باش بزانێت کە دەوڵەتی تورک بە شەڕی تایبەتی میدیا هەواڵی درۆ بڵاودەکاتەوە. هەر چالاکیەک دەکرێت، وەک ئەوەی ڕووداویک بێت پیشان دەدرێت و دەشاردرێتەوە. ئەوەش نیشانەی لاوازی دەوڵەتی تورکە. ڕژێمی ئاکەپە و مەهەپە لەبەردەم هەڵوەشاندندایە. ئێمە بە روحی جەنگی حەفتانین تێکۆشان بەرز دەکەین و گورزی کۆتایی لە ئاکەپە دەدەین. ئێمە وەک یەپەسە – ژن داوا لە هەموو ژنانی بەرخۆدێر و هەموو کەسیک دەکەین کە بەشداری لە یەکینەکانی تۆڵەدا بکەن و گورزی کۆتایی لە فاشیزم بدەن.\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 10-07-2020\n➕ ئەم بابەتە لەلایەن: (رۆژ هەژار)ەوە لە: Jul 11 2020 2:35PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 11 2020 2:41PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 11 2020 2:41PM باشترکراوە


پێنج سیمینار و یه‌ك بابه‌ت بۆ ئه‌فسه‌رانی بنكه‌كانی پۆلیس له‌پێنج شوێنی جیاواز – DHRD\nYou are here: Home / چالاکی / پێنج سیمینار و یه‌ك بابه‌ت بۆ ئه‌فسه‌رانی بنكه‌كانی پۆلیس له‌پێنج شوێنی جیاواز...\nپێنج سیمینار و یه‌ك بابه‌ت بۆ ئه‌فسه‌رانی بنكه‌كانی پۆلیس له‌پێنج شوێنی جیاواز\nله چوارچێوه‌ی كاره‌كانی پرۆژه‌ی (چاودێریكردنی گرتووخانه‌كان و بنكه‌كانی پۆلیس)كه رێكخراوی DHRD به‌هاوكاری رێكخراوی Diakoniaسویدی له به‌رواری 1/6/2010بۆ 31/12/2010 له شاره‌كانی سلێمانی و رانیه‌و كه‌لار و هه‌ڵه‌بجه‌و چه‌مچه‌ماڵ له رۆژانی 20/9/2010 له شاری سلێمانی و 26/9/2010 له شاری رانیه وله 10/10/2010 له شاری هه‌ڵه‌بجه و له 14/10/2010 له شاری چه‌مچه‌ماڵ و له 28/10/2010 له شاری كه‌لار كه تیایدا 76 ئه‌فسه‌رو رێپێدراوی پۆلیس تێیدا به‌شداریان كرد كه له‌لایه‌ن پارێزه‌ر (كاروان كمال) بابه‌تێك به ناوی به‌ره‌نگاربوونه‌وه‌ی ئه‌شكه‌نجه‌دان و حجزی ناشه‌رعی پێشكه‌ش كراون.\nدواتر له‌لایه‌ن به‌شداربووانه‌وه باسی هۆكاره‌كانی بوونی ئه‌شكه‌نجه‌دان و چۆنێتی چاره‌سه‌رو دۆزینه‌وه‌ی رێگه‌چاره‌كرا بۆ به‌ره‌نگاربوونه‌وه‌ی ئه‌شكه‌نجه‌دان ،بۆئه‌م مه‌به‌سته له‌لایه‌ن وانه بێژ و ئاماده‌بوانه‌وه چه‌ند خاڵێك خرانه ڕوو پاشان باس له بابه‌تی ده‌ستگیركردنی تۆمه‌تباروفه‌رمانی ده‌ستگیركردن (أمر القبض)وه مه‌رجه‌كانی كراهه‌روه‌ها باسی حجزی هاووڵاتیان كرا له‌لایه‌ن یه‌كه ئیداریه‌كانه‌وه وه‌ك (پارێزگاو و قایمقام و به‌رێوه‌به‌ری ناحیه‌كانه‌وه)ده‌كرێت هه‌روه‌ها باسی هه‌ڵوێستی یاسای عێراقی كرا له‌سه‌ر ئه‌شكه‌نجه‌دان و یاسا نێوده‌وڵه‌تیه‌كان وپه‌یماننامه نێوده‌وڵه‌تیه‌كان كرا پاشان به پرسیار كردنی به‌شداربووانی ئیڤێنته‌كان و وه‌ڵام دانه‌وه‌ی له‌لایه‌ن راهێنه‌ره‌وه بابه‌ته‌كه كۆتای پێهات وه له‌كۆتایدا فۆرمی هه‌ڵسه‌نگاندن به‌سه‌ر ئاماده‌بواندا دابه‌شكرا. كه تیایدا ئاماژه‌یان به‌گرنگی ئه‌نجامدانی ئه‌م جۆره ئیڤێنتانه‌ی داوه بۆ هه‌موو ئه‌فسه‌ران و رێپێدراوان(مفوض)ی پۆلیس.\nhttp://dhrd.nl/wp-content/uploads/2014/12/A-21.jpg 300 400 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-06 07:04:382020-02-24 18:50:58پێنج سیمینار و یه‌ك بابه‌ت بۆ ئه‌فسه‌رانی بنكه‌كانی پۆلیس له‌پێنج شوێنی جیاواز


نووچە نێت | ڕاستگۆیی بێ لایەنی| هەڵگورد نەجیب وەک سەرپەرشتیارى ئیدارەى سەربەخۆى سۆران دیاریکرا\nهەڵگورد نەجیب وەک سەرپەرشتیارى ئیدارەى سەربەخۆى سۆران دیاریکرا\nSeptember 2021 14 - 12:55:28\nسەرپەرشتیارى ئیدارەى سەربەخۆى سۆران لەلایەن مەسرور بارزانى، سەرۆک وەزیرانى هەرێمى کوردستان دیاریکرا، سەرۆک وەزیران لە رێوەڕسمێکدا ئەمڕۆ گووتى، وەک حکوومەت پشتیوانى تەواوى ئیدارەى سەربەخۆى سۆران دەبین.\nئەمڕۆ سێشەممە (14)ى ئەیلوولى (2021)، مەسرور بارزانی، سەرۆکى حکوومەتى هەرێمی کوردستان، لەرێوڕەسمێکدا (هەڵگورد نەجیب)ی وەکو سەرپەرشتیاری ئیدارەى سەربەخۆى سۆران دیاریکرد، کە ئیدارەکە لە چوار قەزای، سۆران، رواندز، چۆمان و مێرگەسۆر پێکدێت.\nمەسرور بارزانى، لە وتارێکدا ئاماژەى بەوەکرد، ئەمڕۆ رۆژێکی مێژووییە، رۆژی بەجێگەیاندنی بەڵێنی سەرۆک بارزانییە بۆ ئەم دەڤەرە و رۆژی وەفادارییە بەرامبەر خوێنی شەهیدان و قوربانیی پێشمەرگە قارەمانەکانمان.\nهەر لە رێوڕەسمى دیاریکردنى سەرپەرشتیارى ئیدارەى سەربەخۆى سۆران، رێبەر ئەحمەد، وەزیرى ناوخۆ ڕایگەیاند، زەمینە سازیمان کردوو بۆ بەستنەوەی فەرمانگەکانی سۆران بە وەزارەتی ناوخۆ و ئەمڕۆ سەرۆکوەزیرانی هەرێمی کوردستان 10 ئۆتۆمبێلی بۆ فەرمانگەکانی سۆران دابینکرد.\nسەرۆکى حکوومەتى هەرێمى کوردستان گووتیشى، ئێمە لە حکومەت ئەوەی لە تواناماندا بێت بەردەوام دەبین لە پشتگیریکردنی ئەم ئیدارە سەربەخۆیە لە خزمەتکردنی هاووڵاتیان.


پێداگریی مامۆستایانی قوتابخانەی کوردستان ـ مەریوان بۆ ئازادیی زیندانیانی سیاسی وعەقیدەتی\nچوارشەممه 20ی خاکەلێوه 2720\nڕێکخراوی مافی مرۆڤی کوردستان خوازیاری ئازادیی زیندانییانی سیاسی و عەقیدەتی و دابڕگەی سەرتاسەری بوو بەڕێوەبەری کاناڵ تێلگرامیی "شارەکەم پاوە" دەسبەسەر کرا حوکمی زیندانیی چالاکێکی کرێکاری لە دادگای پێداچوونەوەی سنە پشتڕاست کرایەوە دوو هاووڵاتیی کورد لە زیندانی ورمێ بە شێوەی کاتی ئازاد کران "کوردپا" لە ئامریکا تۆمار کرا سابیر نادری لە زیندانی ناوەندیی سنە ئازاد کرا پەرەستارێکی لاوی سەقزی بەهۆی کۆرۆنا گیانی لەدەست دا زیندانییەکی سیاسیی کورد بەهۆی "بەزاندنی سنوور" لە زیندانی ورمێ ئازاد نەکرا دادستانی گشتی و ئینقلابی سنە باسی لە دەسبەسەرکردنی دارێژەی پلانی هەڵاتنی زیندانییانی سەقز کرد هاووڵاتییەکی کورد لە سنە بە زیندان مەحکووم کرا\n12:06 - 28 رەشەمه 2719\nئەنجومەنی مامۆستایانی کوردستان_مەریوان بە بڵاوکردنەوەی بەیناننامەیەک پێداگری لە سەر ئازادکردنی زیندانییانی سیاسی و عەقیدەتی بە هۆی ڤایرۆسی کۆرۆنا کرد\nدەقی ئەو بەیاننامەیە بەم چەشنەیە:\nبەیاننامەی ئەنجومەنی سێنفی مامۆستایانی کوردستان_مەریوان سەبارەت بە مەحکوومکردنی ئازادنەکردنی "محەممەد حەبیبی" و زیندانییانی سیاسیی دیکە سەرەڕای بڵاوبوونەوەی ڤایرۆسی کۆرۆنا\nلە کاتێکدا کە بەرەو کۆتاییەکانی ساڵی ٩٨ دەڕۆین، کە لەم ڕۆژانەدا شایەتی بڵاوبوونەوەی ڤایرۆسێکی مەترسیدارین بە ناوی "کۆرۆنا"، کە هەزاران کەس لە سەرتاسەری جیهانی گیانیان لەدەستداوە یان لە نەخۆشخانەکاندا خەوێندراون و مەترسیی بڵاوبوونەوەی هەرچی زیاتری ئەو نەخۆشییە، وێڕای دروستکردنی مەترسییەکی زۆر لە ناو هاووڵاتییان، کۆمەڵگەی لە بەرەبەری قەیرانێکی گشتگیر قەرار داوە.\nدەوڵەتەکان و بەرپرسەکان بەو شێوە کە جێگای شیاوە، ڕێوشوێنەکان و پارێزراوی وەکوو دابڕگەی شارەکان و گوندەکان لەگەڵ ئیمکانات و پێداویستییەکانی ژیانی خەڵکی و هەروەها سازکردنی نەخۆشخانەکان و ناوەندە دەرمانییەکان، بۆ تێپەڕین لەو مەترسییەیان لەبەرچاوە نەگرتووە.\nئێران یەکێک لەو وڵاتانەیە لە سەرەوەی وڵاتان دایە کە ئەو نەخۆشیە، بە داخەوە زۆربەی بنەماڵەکەی داغدار کردووە و ڕۆژ بە ڕۆژ شایەتی چوونە سەرەوەی ئاماری تووشبووان و گیان لەدەستدانی هاووڵاتییان بەو ڤایرۆسەین لەم وڵاتە.\nئەمڕۆ زیندانەکان یەکێک لە بندەست‌ترین و مەترسیدارترین شوێنەکان بۆ بڵاوبوونەوەی ڤایرۆسی کۆرۆنا و بەداخەوە ڕێژەیەکی زۆر لە زیندانەکان، لە ڕاپۆرتی ناوەندە سەربەخۆکان ئاماژە بە بڵابوونەوەی ڤایرۆسی کۆرۆنا کراوە. ئەگەرچی ڕێژەیەک لە زیندانییانی ئاسایی و سیاسی ئیزنی مەرەخەسیان پێدراوە، بەڵام زۆربەی زیندانەکان پڕە لە زیندانییانێک کە دەبێت بە زووترین کات ئیزنی هاتنە مەرەخەسییان پێبدرێت.\nمحەممەد حەبیبی یەکێک لە مامۆستا تێگەیشتوو و پێبەندبووەکان کە یەکێک لە سەدان زیندانیی سیاسییە، کە هەنووکە ڕۆژانی سەخت لە زیندانی تاران تێدەپەڕێنێت، ئەو چالاکە فەرهەنگییە لە ساڵونێکدا زیندانی کراوە کە ژمارەیەکی زۆر لەو زیندانییانە که تووشی ڤایرۆسی کۆرۆنان و دەبێت بە بێ دواکەوتن ئازاد بکرێت.\nئەنجومەنی سێنفی مامۆستایانی کوردستان_مەریوان وێڕای نیگەرانی خۆی بە نیسبەت گیانی محەممەد حەبیبی و زیندانیی سیاسی_عەقیدەتی دیکە (ژنان، کرێکاران، خوێندکاران، مامۆستایان و ...) خوازیاری ئازادی دەسبەجێی تەواوی ئەو خۆشەویستانەین و ڕایدەگەیەنین کە بەرپرسایەتی هەرجۆر ڕووداوێکی نەخوازراو لە زیندانەکان بە شێوەی ڕاستەوخۆ لەئەستۆی دەوڵەت و هێزی دادوەری و ئیدارەی زیندانەکانه.\nزیندانییەکان ئازاد بکرێن، پێش لەوەیکە کارەساتێک ڕوو بدات.\nدوایین موڵەت و هەڕەشەی دادستانی گشتی و ئینقلابی سنە لە زیندانییانی هەڵاتووی زیندانی سەقز\n13:02 - 20 خاکەلێوه 2720\nڕێکخراوی مافی مرۆڤی کوردستان خوازیاری ئازادیی زیندانییانی سیاسی و عەقیدەتی و دابڕگەی سەرتاسەری بوو\n12:22 - 20 خاکەلێوه 2720\nبەڕێوەبەری کاناڵ تێلگرامیی "شارەکەم پاوە" دەسبەسەر کرا\n11:23 - 20 خاکەلێوه 2720\nحوکمی زیندانیی چالاکێکی کرێکاری لە دادگای پێداچوونەوەی سنە پشتڕاست کرایەوە\n18:26 - 19 خاکەلێوه 2720


هەنار henar – فەرهەنگی زمانی یەکگرتووی کوردی هاوچەرخ\nهەنار/henar: ن:[ ڕوو] ئەنار : دارێکە 5 – 8 بلنددەبێت، گوڵی سپی و سووردەگرێت، بەرەکەی لە سەرەتای پاییزا دا پێدەگات پێشی دەگووترێت هەنار _ هنار _ نار. هەنار سێ چێژی جیاوازی هەیە : – شیرین، ترش و مزر. زانایان وای بۆ دەچن لە کۆندا لە نێوان ئێران و ئەفغانستان ئەم میوەیە لە لایەن مرۆڤ دۆزرابێتەوە.[ لا : Punica granatum ][ ئینگـ : pomegranate]\nتوێكڵ هەنار/twêkiľ henar: نتـ: دەرکەوتووە کە توێکل و گوڵی ھەنار بەکاردێت بۆ دەرمانی گەدە.\nتۆوی هەنار/towî henar: نتـ: تۆوی ھەنار پێست نەرم دەکات و دەبیتەھۆی چارەسەری نەخۆشییەکانی کەڕوو ھەوکردنی لەوزەتێن و ئازاری جومگەکان کەمدەکاتەوە\nدەنكەهەنار/denke henar: نتـ:[ دەنکە ھەنار بۆ ژنانی بێزوو منداڵی ئیفلیج باشە،\nگوڵی هەناری/henar guľî: نتـ:[ ڕوو][ ئاکـ] جینجینارۆک.[ ئینگـ : pomegranate blossom]\nئەگەر ڕۆژانەش بۆ ماوەی 13 ڕۆژ بڕێک ھەنار بخورێت دەرمانێکی باشە بۆ نەخوشییەکانی ( گەدە و ھەوکردن و دوانزەگرێ و قۆڵۆن و دڵەکزێ) ئەگەر سێ ژەمە ئاوی ھەنار بخۆرێتەوە بۆ ماوەی 14 ڕۆژ، بۆ نەخۆشی فایرۆسی جگەر بەکەڵکە و گەرمی جگەر سارد دەکاتەوەو دڵیش بەھێز دەکات.\nهەنار ئەرەکوای/henar ere kway: کتپ:\nهەنارتۆڵ/henar toľ: نتـ:\nهەناردان شێلای/henardan şêlay: کتپ:\nهەنار ڕنیەی/henar řinyey: کتپ: هەنار کەنەی\nناوەڕۆك لە 100 گرامدا\nهێزی وزە kJ 346 یان kcal 83\nپرۆتین 3 % calori 1,7\nکاربۆهیدرات c. 18\nشەکر 13 %\nرێشاڵ 4 گرام\nچەوری 1,4 گرام\nئاو 84 %\nڤیتامینەکان ڤیتامین Thiamine ) B1) 6 %، 0.067 م.گرام\nڤیتامین Riboflavin ) B2) 4 %، 0.053 م.گرام\nڤیتامین Niacin ) B3)\n2 %، 0.293 م.گرام\nڤیتامین Pantothenic acid ) B5)\n8 % ، 0.377 م.گرام\nڤیتامین B6 6 % ، 0.075 م.گرام\nڤیتامین Folate) B9)\n10 % ، 38 μg\n2 % ، 7.6 م.گرام\nڤیتامین C 12 % ، 10.2 م.گرام\n4 % ، 0.6 م.گرام\nڤیتامین K 16 %، 16.4 μg\n1 % ، 10 م.گرام\n2 % ، 0.3 م.گرام\nمەگنیزیۆم 3 % ، 12 م.گرام\nمەنگەنیز 6 % ، 0.119 م.گرام\nفۆسفۆر 5 % ، 36 م.گرام\nپۆتاسیۆم 5 % ، 236 م.گرام\n0 % ، 3 م.گرام\n4 % ، 0.35 م.گرام\nهەناری تش/henarï tiş: نتـ: هەناری ترش.\nهەناری شیرین/henarî şîrîn: نتـ:\nهەناری مشقاڕ/henarî mişqar: نتـ:\nباپیری/bapîrî: ن:[ ڕوو][ كباش] هەنارێکی مزرە کە ترشی زۆر تر بێت.\nباژری/bajrî: ن:[ ڕوو] ناوی جۆرە هەنارێكە.\nبەحشینک/beĥišînik: ن:[ ڕوو][ خوار][ کباک] هەناری نەگەیشتوو.\nبوڕمان/buřman: ن:[ خوار] دەنکە هەناری ووشک بووەوەیە.\nڕۆنی دەنكی هەنار/řonî denkî henar: نتـ: ڕۆنی دەنکی هەنار بەشێوەی گوشرانی سارد بەدەست دەهێندرێت بۆ هەر یەك پاوەنێک رۆنی هەنار پێویستی بە 200 پاوەنی دەنکی هەنار هەیە. ڕۆنی دەنگی هەنار زۆر دەوڵەمەندە بە مژاکی فلاڤۆنۆید : flavonoid و ترشی پونیکیک : punicic acid. بەشێوەیەکی سەرەکی سوودی لێوەردەگیرێت بۆ نەخۆشییەکانی پێست وەك هەوكردن، نەرمكردن و شێداركردنەوەی پێست لە تووشبووان بە ووشكبوون، سووككردنی نیشانەكانی ئەكزیما و نەخۆشی پسۆریاسیس ( سەدەف). [ ئینگـ : Pomegranate seed oil ]\nڕوبەهەنار/řube henar: نتـ:\nشەربەتی هەنار/şerbetî henar: نتـ:\nئاوەڕەو هەناردان شێلای/aweřo û henardan şêlay: کتپ:\nچاڵە و هەنارا/çaľe û henar: نتـ:\nولە هەنار/wile henar: نتـ:\nهەنار/henar: ن:[ ناڤ] نێوی ئافرەتانە.


باسی ئەمڕۆ... ئاوڕدانەوە لە دواوە\nهەواڵ / ڕاپۆرت :: 7 رۆژ پێش ئێستا :: 309 جار بینراوە\nڕاپۆرت :: 29 خولەک پێش ئێستا\nزوربەی كەلتوورەكان پشتگیریی لەو گوتەیە دەكەن كە دەڵێت پێویستە هەمیشە مرۆڤ لەپێشەوە بڕوانێت نەك لە دواوە. ئاوڕدانەوە لەدواوە شتێك لە پەشیمانی تێدایە. دەتوانرێت بیرۆكەكە بەم شێوەیەش گوزارشت بكرێت: (ئەو شتانەی كە ناتوانین بۆیان بگەڕێینەوە پێویست ناكات خەفەتیان بۆ بخۆین و پەشیمانی دەرببڕین. ئەوی ڕۆی ڕۆی).\nبە رواڵەت ئەمە فەلسەفەیەكی سەرنجڕاكێشە و زوربەی هەرە زۆرمان بەدڵمانە. خاوەنی ئەم وتەیە خاتوو (مابێس)ە (كورتترین شانۆگەری شكسپیر). ئەو خاتوونە وای بە مێردەكەی وت، بۆ ئەوەی چیتر لۆمەی خۆی نەكات لەسەر ئەوەی كە خەڵكی كوشتووە.\nبەڵام لەڕاستیدا مرۆڤ ئەگەر نەتوانێت پەشیمانی تاقی بكاتەوە و هەستی پێ‌بكات مانای وایە كەموكوڕییەك لە دەروونیدا هەیە. توێژینەوە پزیشكییەكان دەریانخست ئەو كەسانەی ناتەواوییەك لە توێكڵی بەشی پێشەوەی مێشكیاندا هەیە هەست بە پەشیمانی ناكەن بەرامبەر خراپترین و بێبایەخترین بڕیار. كەواتە تۆ ئەگەر بتەوێت ئیتر لە ژیانتدا لە هیچ پەشیمان نەبیتەوە و هەستی پێنەكەیت پێویستە بە نەشتەرگەری ئەو توێكڵەی بەشی پێشەوەی مێشكت ببڕیت. بەپێچەوانەشەوە ئەگەر دەتەوێت بەڕاستی مرۆڤێكی چالاك و رەوشت بەرز و هەڵكەوتوو بیت پێویستە فێر ببیت چۆن لەگەڵ پەشیمانیدا بژیت نەك بەبێ پەشیمانی، پێویستە هەستكردن بە پەشیمانی و لێكەوتەكانی ئەو هەستە بكەیتە ئامرازێك لە ئامرازەكانی ژیان.\nپێشەكی با بزانین پەشیمانی چ واتایەكی هەیە؟ پەشیمانی ئەو هەستەیە كە تیاماندا دروست دەبێت كاتێك پێمان وادەبێت دەمانتوانی لەباتی ئەم بارودۆخەی ئێستامان لە بارودۆخێكی باشتر و كامەرانتردا بوینایە ئەگەر لە رابوردودا شتێكی جیاوازترمان ئەنجام بدایە. واتە پەشیمانی پێویستی بە دوو مەسەلەیە، یەكەمیان هزرێكی رێكخەر یان هێزێك – پێویستە لەسەرەتادا بڕیارێك بدەین.\nمەسەلەی دووهەم خەیاڵە. پێویستە ئەوە بهێنینە بەرچاوی خۆمان كە گەڕاوینەتە دواوە بۆ ئەوەی بڕیارێكی جیاوازتر بدەین لە بڕیارەكەی یەكەم. پاشان پێویستە بتوانین ئەم خەیاڵە بخەینە گەڕ و بەرەو پێشەوەی ببەین و بارودۆخی ئێستامان بهێنینە بەرچاو كە بە چ جۆرێك دەبێت پاش ئەو بڕیارەی كە گریمانەمان كردووە.\nمرۆڤ هەتا زیاتر بەتواناتر بێت لەو دوو مەسەلەیەدا توانای زیاتر دەبێت بۆ گۆڕین و خەیاڵكردنەوە لەگەڵ رێزگرتندا لەو پەشیمانییەی كە بەرۆكی گرتووە. هەستكردن بە پەشیمانی كاتێك سروشتی دەبێت كە خۆمان بە بەرپرسیاری ئەو بڕیارانە بدەین كە ئەنجامەكانیان خراپ بوون، بەڵام لەكاتی خۆیدا بە بڕیاری راست و دروستمان داوە.\nشەش بابەتی سەرەكی هەن كە مرۆڤ هەست بە پەشیمانی دەكات لەبارەیانەوە: لە پلەی یەكەمدا خوێندن. زوربەمان خۆزگە بەوە دەخوازین زیاترمان بخوێندایە و زیاتر و باشتر سوودمان لە خوێندن و پەروەردە وەربگرتایە. خوازیارین لە بوارێكی تردا پسپۆڕیمان وەربگرتایە. بابەتەكانی دیكەی پەشیمانی بوارەكانی كار و پیشە و پەیوەندییە سۆزدارییەكان و دایك و باوكایەتی دەگرێتەوە، هەروەها چەند مەسەلەیەكی دیكەی پەیوەست بە خۆمان و بارودۆخەكانمانەوە و ئەوەی كە چۆن كاتی دەستبەتاڵیمان بەسەردەبەین و ئارەزووەكانمان و ..تاد، كە زوربەمان خۆمان بە شكستخواردوو دەزانین لە چۆنێتی بەسەربردنی كاتی دەستبەتاڵیدا.\nبابەتەكانی دیكەی پەشیمانی بریتین لە بارودۆخی دارایی، ئەو كێشە خێزانیانەی كە پەیوەست نین بە باری سۆزدارییەوە، تەندروستی، هاوڕێكان، مەسەلە ئاینییەكان، كۆمەڵگا.\nتوێژینەوەكان دەریانخستووە پەشیمانی لە بڕیارە ئابوورییەكانمان تەنیا 3%ی تێكڕای پەشیمانییەكانمان پێكدەهێنێت. زوربەی بڕیارە ئابوورییەكانمان چەند ساڵێك دواتر لەبیر دەچنەوە. پەشیمانی هەستێكی بەئازارە و بەدیاریكراوی لە چوار قۆناغدا ترسناكە.\nقۆناغی یەكەمیان نكوڵی لێكردنە. كە تۆ پەشیمانی لە هەڵوێست و بڕیارێك دەردەبڕیت، یەكەم هەنگاو ئەوەیە هەموو هەوڵێك دەدەیت كێشەكە دیار نەمێنێت. پەنا بۆ كەسوكار و هاوڕێكانت دەبەیت.\nقۆناغی دووهەم، هەستكردنە بە واق وڕمان و سەرلێشێواوی. گلەیی لە خۆت دەكەیت من چۆن شتی وام كردووە؟! هەست دەكەیت نامۆیت بە بەشێك لە كەسایەتی خۆت كە ئەو بڕیارەی داوە. بەشێك كە تۆ نایناسیتەوە و ناتوانیت لێی تێبگەیت و بە دڵنیاییەوە خۆشیشت ناوێت بۆیە حەز دەكەیت سزای خۆت بدەیت. ئەم ئارەزووی سزادانە قۆناغی سێهەمە.\nقۆناغی چوارەم، ئەوەیە كە دەروونناسەكان پێی دەڵێن بەردەوام بوون. واتە تەنیا فكر و خەیاڵت هەمیشە لەسەر ئەو شتە بێت.\nبەڵام قۆناغێكی دیكەش هەیە ئەویش دروستبوونی ئەو هەستەیە كە بە هیچ شێوەیەك پارێزراو نیت. هەڵسوكەوتی بێ ئەقڵانە خەوشەكانت بۆ جیهان ئاشكرا دەكات و لاوازییەكانت دەردەخات. بۆ خەڵكە بێ رەحمە كەمتەرخەمەكەی دەوروبەرت.\nلەڕاستیدا ئەمە ئەزموونێكی بەئازار و قابیلی باوەڕپێكردن نییە. لەناو كۆمپیوتەردا دوو دوگمەی تایبەت هەیە ئەگەر لەیەك كاتدا دەستیان پێدا بنێیت ئەو كارەت هەڵدەوەشێنێتەوە كە ئەنجامت داوە. لە ژیانی رۆژانەشماندا پێمان وایە دەتوانین كێشەكان بە پارە و بەكارهێنانی تەكنەلۆجیا چارەسەر بكەین. بەڵام لەڕاستیدا، كۆمەڵێك بەسەرهات و رووداو هەن كە پێویستە بیانگۆڕین و ناتوانین. ژیان ئەو كۆمپیوتەرە نییە كە دوگمەی تایبەتی تێدا بێت بۆ گەڕاندنەوەی رووداوەكان.\nمرۆڤ بۆ ئەوەی بتوانێت لەگەڵ هەستی پەشیمانیدا بژی، لە هەنگاوی یەكەمدا پێویستە بزانێت كە هەستكردن بە پەشیمانی مەسەلەیەكی سروشتییە و هەموو كەس وایە.\nخاڵی دووهەم، بۆ قبوڵكردن و راهاتن لەگەڵ پەشیمانیدا ئەوەیە كە گاڵتە بە خۆمان بكەین. هەموو ئەو كەسانەی كە بە پەشیمانیدا رۆیشتوون دەزانن ئازار و خەمێكی راستەقینەیە، بۆیە گاڵتەجاڕی و تەنانەت كۆمیدیای رەشیش رۆڵێكی بنەڕەتی دەگێڕێت لە تێپەڕاندنی قەیرانەكەدا. دەمانگێڕێتەوە بۆ بارودۆخی پێش رووداوەكە.\nخاڵی سێهەم، كە یارمەتیدەرە بۆ راهاتن لەگەڵ پەشیمانیدا تێپەڕبوونی كاتە. زەمەن دەرمانی هەموو دەردێكە. مەسەلەیەكی دیكە كە پێویستە بیرمان نەچێت ئەوەیە كە هەندێك بابەت كە لێیان پەشیمانین بەو رادەیە خراپ و ناشیرین نین كە تێی گەیشتووین.\nپوختەی باسەكەمان با ئەم رستەیەی خوارەوە بێت:\nنابێت هەوڵ بدەین بەشێوەیەك بژین كە لە هیچ شتێك پەشیمان نەبینەوە. رقمان لە خۆمان نەبێتەوە كە فڵانە بژاردە و فیسارە بڕیارمان هەبووە. پێویستە بڕوامان بەوە هەبێت كە هیچ مرۆڤێك كامڵ نییە. پێویستە ناتەواوی و كەموكورتییەكانی خۆمانمان خۆش بووێت، ئەو كارە نانموونەییانەی كە كردومانن. پێویستە لە خۆمان ببورین كە هەڵەمان كردووە و وەكو پێویست سەركەوتوو نەبوین تیایدا. پەشیمانی پێویستە هاندەرێك بێت بۆ ئەوەی لەمەولا كارەكان بە باشترین شێوە ئەنجام بدەین.\nئه‌نجومه‌نی وه‌زیران سبەی پڕۆژه یاسای چاكسازی یەکلایی دەکاتەوە\nتایبه‌تمه‌ندى سه‌رۆك وه‌زیرانى داهاتوو تاوتوێ كرا


ڕێککەوتنەکەى پارتى و سەدرو حەلبوسى ئەگەرى دواخستنى هەڵبژاردنى هەرێمى لێدەکەوێتەوە\nوا بڕیاربوو لەم هەفتەیەدا شاندى هاوبەشى پارتى دیموکراتى کوردستان و یەکێتى نشتیمانى کوردستان کۆببنەوە لە بارەى پرسى هەڵبژاردنى پەرلەمان و هەموارکردنەوەى یاساى هەڵبژاردن و کاراکردنەوەی کۆمیسیۆن، بەڵام ئەو کۆبوونەوانە بۆ کاتێکى نادیار دواخراون و هەردوولایەنى پارتى و یەکێتیش کۆکن، هەڵبژاردن لەوادەى خۆیدا ئەنجام نەدرێت.\nبەپێى ئەو زانیارییانەى لەئەندامێکى بەشدار لە کۆبوونەوە هاوبەشەکانى نێوان یەکیتى و پارتى بە بوارنیوز دراون ئەوە خراوەتەڕوو، "لە کۆبوونەوەى پێشووى هاوبەشى نێوان یەکێتى و پارتى بڕیادرابوو لەم هەفتەیەدا بەدیاریکراوى رۆژی سێ شەممە جارێکى دیکە هەردوو شاند لەبارەى پرسى هەڵبژاردنەکانى پەرلەمانى کوردستان و هەموار کردنەوەى یاساى هەڵبژاردنەکان و کاراکردنەوەى کۆمیسیۆن جارێکى دیکە کۆببنەوە، بەڵام بەهۆى ئەو لێکترازانەى نێوان پارتى و یەکێتى دروستبوو لە پەرلەمانى عێراق ئەو کۆبوونەوانەى هەرێمى کوردستانیشى بۆ کاتێکى نادیار ڕاگیراون.\nئاماژەى بەوەشکرد، ڕاگرتنى ئەم کۆبوونەوانە دواجار ئەنجام نەدانى هەڵبژاردن بەدواى خۆیدا دەهێنێت، چونکە یەکێتى و پارتیش هەردولا هاوڕان هەڵبژاردن لەوادەى دیاریکراوى خۆیدا ئەنجام نەدرێت و ئەوەى لە ڕاگەیاندنەکانەوە بانگەشەى بۆ دەکەن کە گوایە هەردولا لەگەڵ ئەنجامدانى هەڵبژاردنەکانن تەنها بۆ راگەیاندنەکانەو دەیانەوێت بەهاووڵاتیان و لایەنەکانى دیکە بڵێن هەڵبژاردن لە کاتى خۆیدا ئەنجام دەدرێت.\nئەو ئەندامەى شاندى هاوبەشى پارتى و یەکێتى جەختى لەوەشکردەوە، ناکۆکى زۆر قوڵ لەنێوان پارتى و یەکێتى هەیە لەسەر پرسى هەڵبژاردن لە هەرێم لە بارەى فرەبازنەیى و یەک بازنەى لەگەڵ هەموارکردنەوەى یاساى هەڵبژاردن و هاوکات کاراکردنەوەى کۆمیسیۆن، هەموو ئەو ناکۆکیانەش پاڵنەرێکى دیکەیە یەکێتى و پارتى نایانەوێت هەڵبژاردن لەوادەى خۆیدا ئەنجام بدرێت


قوربانی بوونی ٥٩ هاووڵاتی لە کوردستان بە هۆی تەقینەوەی مین لە ساڵی ٢٠١٨ دا + لیستی ناوەکان\n09:30 - 7 January 2019\nهەنگاو: تەقینەوەی مینی چێندراوی سەردەمی شەڕی ٨ ساڵەی ئێران و عێراق لە کوردستان بە بەردەوامی خەڵکی مەدەنی دەکاتە قوربانی و سەرچاوەکانی هەنگاو باس لە دانانی دووبارەی مین لە سنورەکانی کوردستان دەکەن.\nبە پشت بەستن بە ئاماری تۆمار کراو لە ناوەندی ئاماری ڕێکخراوی مافی مرۆڤی هەنگاو، لە ساڵی ٢٠١٨ زایینیدا، لانیکەم ٥٩ هاووڵاتی لە سنوورەکانی کوردستان بە هۆی تەقینەوەی مین بوونەتە قوربانی.\nلە کۆی ئەو ٥٩ کەسە ١٥ کەسیان گیانی لەدەست داوە و ٤٤ دیکە بریندار بوون یان بەشێک لە جەستەیان لەدەست داوە.\nهەروەها ٦ کەس لە بریندارەکان ژن و ٢ کەسیان منداڵ بوون کە یەکێک لە منداڵەکان گیانی لەدەست داوە.\nلەماوەی ساڵی ڕابردوو زۆرترین قوربانیانی مین لە سنوورەکانی پارێزگای سنە تۆمار کراون کە ژمارەیان دەگاتە ٢٦ کەس و لەوانە ٨ کەسیان گیانی لەدەست داوە.\n-سنە: ٢٦ قوربانی کە بریتیە لە ٨ کوژراو ١٨ بریندار(یەکێک لە بریندارەکان خەڵکی زەنجان بووە و یەکێک لە کوژراوەکان خەڵکی قەزوێن).\n-ئیلام:١٥ قوربانی کە بریتیە ٤ کوژراو و ١١ بریندار(یەکێک لە بریندارەکان خەڵکی ئەفغانستان بووە).\nئورمیە: ٨ قوربانی کە بریتیە یەک کوژراو و ٧ بریندار(٧ قوربانی کۆڵبەر بوون).\n-کرماشان: ٧قوربانی کە بریتیە یەک کوژراو و ٦ بریندار( هاووڵاتیە کوژراوەکە سەرباز و خەڵکی پیرانشار بووە).\n-لورستان: سێ کچی قۆناغی دواناوەندی بە هۆی تەقینەوی کەرەستەی شەر لە قوتابخانە بریندار بوون.\nزۆرترین قوربانیانی مین لە کوردستان لەماوەی ساڵی ٢٠١٨ کرێکاران بوون کە ٣٠ کۆڵبەر، شوان و کرێکار لەو ماوەیەدا بوونەتە قوربانی.\nهەروەها ١٨ هاووڵاتی مەدەنی و ١١ نیزامی کە سەرباز و فەرمانبەری ئیدارەی مین هەڵگرتنەوە بوون. لە خۆ دەگرێت.\nهەر هاووڵاتیەکی کورد دوو مینی بەر ئەکەوێت\nحەوت ساڵ دوای جێژنی خاوێن کردنەوەی پارێزگای سنە و ئەو پارێزگایە زیاترین قوربانی مینی هەیە\nپارێزگاری سنە لە ساڵی ١٣٩٠ی هەتاوی (٧ ساڵ پێش) ڕایگەیاندبوو کە ئەو پارێزگاییان لە مین خاوێن کردوەتەوە و ڕێوڕەسمێکیشان بۆ ئەوە بەڕێوە بردبوو، بەڵام هاووڵاتیان دوای تێپەربوونی ٧ ساڵ هێشتا قوربانی تەقینەوەی مینن و لەساڵی ٢٠١٨ نیوەی قوربانیان لەو پارێزگایە تۆمار کراوە.\nئێران تا ئێستا کۆنوانسیۆنی (ئۆتاوا) کە کە پەیوەندی هەیە بە قەدەغە کردنی بەکارهێنانی مین، واژۆ نەکردووە.\nداونلۆدی فایلی PDFی ناوەکانی قوربانیان مین


سێ مانگە، بەغدا دەرمانێکی تایبەت بە گورچیلە بۆ هەرێمی کوردستان نانێرێت\nوەزارەتی تەندروستی عێراق ماوەی زیاتر لە سێ مانگە دەرمانێكی گورچیلە، بۆ نەخۆشخانەكانی ھەرێمی كوردستان نانێرێت.\nبەگوێرەی زانیارییەكانی كوردستان24، زیاتر لە سێ مانگە وەزارەتی تەندروستی عێراق دەرمانی ( نیوڕاڵ ساندیمۆن)ی بۆ هەرێمی کوردستان نەناردوە و نەمانی ئەو دەرمانە کاریگەری خراپی بۆ سەر تەندروستی ئەو نەخۆشانە هەیە کە گورچیلەیان چاندووەتەوە.\nدکتۆر نەوزاد قادر، بەڕێوبەری کۆگای دەرمانی رانیە بە کوردستان24ی راگەیاند: "دەرمانی ساندیمۆن لە هەرێم کوالێتی کۆنتڕۆڵی نییە و نرخەکەشی گرانە، هەندێک جار تاکو 100 هەزار دینار دەچێت، بۆیە بەغدا دابینی دەکات، بەڵام ماوەیەکی زۆرە بەغدا ئەو دەرمانەی بۆ هەرێمی کوردستان نەناردووە".\nخەبات یاسین حەمەد، یەکێکە لەو نەخۆشانەی کەمتر لە ساڵێکە گورچیلەی چاندووەتەوە، ئەو بە کوردستان24ی گوت: "پێشتر ئەو دەرمانەمان لە نەخۆشخانەکانی گورچیلە وەرگرتووە، بەڵام زیاترلە سێ مانگە دەڵێن نەماوە، دەرمانەكە بۆ نەخۆشانی گورچیلە گرنگە و ئەوانەی گورچیلەیان چاندووەتەوە تا کۆتایی ژیانیان پێویستە رۆژانە دەرمانە بەکار بێنن، بەکار نەهێنانی مەترسی بۆ سەر ژیانمان هەیە".\nئاماژەی بەوەش کرد: "لە دەرمانخانەکان ئەو دەرمانە رێگە بە فرۆشتنی نادرێ، چونکە دەڵێن کوالێتی کۆنتڕۆڵی نییە و دەستمان ناکەوێ".


ئایا ئه‌زانیت جیاوازی نێوان ویندۆزی 64bit و ویندۆزی 32bit چیه ؟؟؟ - ماڵپه‌ری شایسته\nئایا ئه‌زانیت جیاوازی نێوان ویندۆزی 64bit و ویندۆزی 32bit چیه ؟؟؟\nناونیشان :ئایا ئه‌زانیت جیاوازی نێوان ویندۆزی 64bit و ویندۆزی 32bit چیه ؟؟؟\nدوو جۆره سیسته‌می ویندۆز هه‌یه بۆ هه‌ر فێرژنێك به تایبه‌تی له پاش ده‌رچوونی ویندۆزی ڤێستا جۆرێكیان به ویندۆزی 32bit ناسراوه جۆره‌كه‌ی تریش به ویندۆزی 64bit ناسراوه.\nجیاوازی نێوان ئه‌م دوو ویندۆزه ته‌نها په‌یوه‌ندیان به جۆری پرۆسێسه‌ری كۆمپیوته‌ره‌كه‌وه هه‌یه واته CPU له‌گه‌ڵ Bus ی مه‌زه‌بۆرده‌كه .\nتا ئێستا دوو كۆمپانیای گه‌وره هه‌یه كه به‌رهه‌م هێنه‌ری پرۆسێسه‌ره‌كانن ئه‌وانیش هه‌ردوو كۆمپانیای AMD و كۆمپانیای lntel ن .\nكه كۆمپانیای AMD ته‌نیا پرۆسێسه‌ری جۆری 64bit به‌رهه‌م دێنێ وه كۆمپانیای lntel هه‌ردوو جۆری پرۆسێسه‌ری 64bit و 32bit ی به‌رهه‌م دێنێ. جیاوازی نێوان ئه‌م دوو ژماره‌یه 64bit و 32bit واتای توانای تێپه‌ر بوونی داتایه له‌نێوان ڕام و پرۆسێسه‌ردا ،له Bus ـه‌وه ، یان ده‌توانین به شێوه‌یه‌كی تر بڵێین Bus تاكه ڕێگای تێپه‌ر بوونی داتایه له نێوان پرۆسێسه‌ر و رام دا .\nكه‌واته لێره‌وه بۆمان روون ده‌بێته‌وه ئه‌و پرۆسێسه‌رانه‌ی له جۆری 64bit بێت ئه‌وا ئه‌و ڕێگایه دووجار پانتره بۆ تێپه‌ڕ بوونی داتا به به‌راورد له‌گه‌ڵ ئه‌و پرۆسێسه‌رانه‌ی كه 32bit ــه .واته خێراتره له پرۆسێسه‌ری 32bit ، له هه‌مان كاتدا له ئه‌نجامدان و توانای چاره‌سه‌ركردن وسه‌روبه‌ركردنی داتاكانیشدا دوو ئه‌وه‌نده‌ی پرۆسیسه‌ری 32بت خێراتره‌و توانای زیاتره ، جگه له مانه‌ش پرۆسێسه‌ری 64bit ده‌توانێت له‌گه‌ڵ زیاتر له 4 گێگابایت ڕام كار بكات .\nده‌توانین لێره‌دا بڵێین پرۆسێه‌ر و ویندۆزی 64بت زۆر خێراترو باشتره له پرۆسێسه‌ر و ویندۆزی 32بت ، به‌ڵام ده‌بێت ئه‌وه‌ش له یاد نه‌كه‌ین كه هه‌موو جۆره پرۆگرامێك یان ئه‌پڵیكه‌یشنێك له گه‌ڵ ویندۆزی 64بت كار ناكات .به تایبه‌تی ناساندنی هاردوێرده‌كانی وه‌ك پرینته‌ر و سكانه‌ر .\nهه‌ر له به‌ر ئه‌م هۆكارانه كه ئێمه لای خۆمان ویندۆزی جۆری 32بت به باشتر بزانین . زۆربه‌ی ئه‌و پرۆگرامانه‌ی له بازاره‌كانی ئێمه داهه‌یه كێشه‌یان نییه له‌گه‌ڵ ویندۆزی 32بت به‌ڵام به‌پێچه‌وانه‌وه زۆربه‌ی پرۆگرامه‌كان له‌گه‌ڵ ویندۆزی 64بت نه گونجاون


درامای “پایتخت پنج”، پەیامەکەی قاسم سولیمانی گەیاند – هه‌ڵوێست\nسه‌ره‌تا / بابه‌تی نوێ / درامای “پایتخت پنج”، پەیامەکەی قاسم سولیمانی گەیاند\nهه‌ڵوێست 2018-04-09 بابه‌تی نوێ, رەخنە, شرۆڤه‌ی سیاسیی, كۆمه‌ڵایه‌تیی, هونه‌ر لێدوانێك بده 42 بینراوه\nدرامای “پایتخت 5″، پەیامەکەی حاج قاسم سولیمانی گەیاند\nکاتێک کە هونەر ئەبێتە قوربانی سیاسەت\nدوا کاری دەرهێنەری بەناوبانگی فارس “سیروس مقدم” درامای “پایتخت پێنچ”ە کە بۆ نەورۆز ئامادە و لە تیڤی کۆماری ئیسلامی بلاو کرایەوە. درامای پایتخت لە ژانری کۆمیدی کۆمەلایەتیدا کار کراوە و چەند ئەکتەرێکی بەناوبانگ و خاوەن سەبکی ئێرانی دەوری تێدا دەگێرن و بە پێ راپرسیەکان پڕبینەرتر ین درامای ئەم چەند سالەیه لە دوای درامای شهرزادەوە.\nئەمرۆ(٨ی ئاپریل) ئەلقەی کۆتایی (هەژدە) بلاو کرایەوەو پالەوانانی داستان کە چەند رۆژێکە بە روداوێکی عەجایب سەریان لە سوریە و گۆرەپانی شەری داعش دەرهێنابوو، دوای تێپەراندنی چەرمەسەری و مەترسییەکی زۆر، لە لایەن ئەرتەشی سوریەوە رزگار کران.\nچەند ئەلقەی کۆتایی دراماکە پڕە لە سکانسی ئەکشەن بەتامێکی کۆمیدی سەنگینەوە کە تایبەتمەندی دیاری کارەکانی سیروس مقدمن. ئەوەی جێگای تێرامانە لە پایتختی ئەمسالدا (پێنج ساڵی بەردەوامە لە رۆژەکانی نەورۆزدا ئەم زەنجرە بڵاوکراوەتەوە)،هاتنی ناوی گەورە تیروریستی ناوچەکە “قاسم سلیمانی” یە. دوای گەیشتنی لۆکەیشنی فیلمەکە بە سوریە، دەنگۆی هاوکاری فکری و رێنوێنی “قاسم سلیمانی” لە میدیاکان بلاو کرایەوە. ئەم دەنگۆیانە تا ئەو جێگایە بیستران کە “محسن تنابندە” فیلمنامەنوس و ئەکتەری سەرەکی دراماکە بێتە دەنگ و دان بەوەدا بنێت کە پرس بە “قاسم سلیمانی” کراوەو بە پێ رێنوێنیەکانی ئەو کۆتایی داستانەکە نوسراوەتەوە.\nلە “پایتخت5” جنایەتەکانی داعش بەوجۆرە کە هەیە خراوەتە بەر چاوی بینەر و دەرهێنەر سەرکەوتو بووە لە ناساندنی ئاستی درندەیی و وەحشیگەری داعش بە بینەر، بەلام لە سکانسی کۆتایدا هێزەکانی بەشار ئەسەد وەک فریاد رەس و رزگاریدەر بە بینەری (رای گشتی) تورە لە تێوەگلانی ئێران وەک هاوکاری ئەسەد لە شەری سوریە تەحویل ئەدات. کۆی تیمی پایتخت کە وەک ئیشارەی پێکرا، پێنچ نەورۆزە میوانی شاشەی ئێرانیەکانن و لە ناو خەلکدا تا رادەیەکی زۆر خۆشەویستن، ئەمجارە بونەتە قوربانی و بەشێک لە پرۆژەیەکی تەبلێغی سیاسی تیمی قاسم سولەیمانی.\nئەم چەند رۆژە کاریگەری و ترسناکی هونەر ئەگەر کەوێتە خزمەتی سیاسەت زیاتر و زیاتر دەرئەکەوێت، بە “سێرچ”(گەڕان)ێکی چەند دەقێقەیی دەبینیت کە دوای بینرانی دراماکە بۆچونی رای گشتی و تەنانەت بژاردەی کۆمەلگا سەبارەت بە بەشداری ئێران لە شەری سوریە چەند ئالوگۆری بەسەردا هاتوە. هونەر ئەگەر کەوێتە بەرەی دژی راستی ترسناکە و ئەتوانێت کاریگەری نەرێنی هەبێت. بەلام هیچ گومانێک لەوەدا نییە کە سینمای حکومەتی و فیلم و درامای سفارشی کاریگەرییان لە سەر کۆمەلگا درێژخایەن نابێت و نەبووە. دەتوانین “دەنمکی” و سەبکی کاری لە سینمای “دفاعی مقدس”دا وەک دوا نمونە باس بکەین. کە بینیمان بەخت و ئیقبالی لای بینەری ئێرانی چەند وەرزێکی تێنەپەراند و ئێستا کەمتر کەسێک بیری ماوە کە مسعود دەنمکی دەیویست چی بلێت. ئەمرۆ دوا ئەلقەی پایتخت بلاو کرایەوە، چەند بنەمالەیەک کە بۆ هێنانی جل و بەرگی تورکی ئەویش لە رێگای نایاسایەوە (دور زدن گمرگ) چونە تورکیا و دواتر لە سوریە و لە ناوجەرگەی داعش سەریان دەرهێنا، وەک قارەمان و داعش کوژ و رزگاریدەر و دواتر رزگار کراو بە هیلیکۆپتری حکومەتی سوریە لە ناوجەرگەی شەرەکە رزگاریان بو.\nپایتخت بە سفارشی سوپای قودس دروست کرا، تا زۆرینەیەک لە ئێران بێتە سەر ئەو قەناعەتە کە ئەگەر لاوانی ئێرانی نەچوبانە سوریە ئەوە داعش لە تاران خوشکەکانیانی ئەبردن و ناموسیان بۆیە پارێزراوە چۆن سەردار قاسمەکان لە سوریە فیداکاری ئەکەن. پایتخت دروست کرا و کۆمەلێک هونەرمەندی خەلکی بونە قوربانی کە تا ماوەیەک هیچ رەخنەگرێک لە ناوخۆ نەوێرێت بە دەنگی دلێر رەخنە لە سیاسەتی کۆماری ئیسلامی لە سوریە بگرێت و نەوێرێت بێژێت کە بەشار ئەسەد وەک دیکتاتۆر و حاکمێکی خوێنمژ هۆکاری سەرەکی وێرانی و ئاوارەیی و مەرگە لە سوریە.\nهونەر و هونەرمەند و قەلەم لەم پرۆژەیەدا هەمو وەلامی حکومەتن بە نارەزایەتیەکانی ئەم دوایانەی ئیرانیەکان کە بە دەنگی بەرز جاڕی بێزاریان لە رژیمی ئیسلامی دا. قاسم سولیمانی وەک نوێنەری سیاسەتە ناوچەیەکانی رژیم بە قەلەمی تابەندە و هونەری مقدم و یارمەتی سینەما بە کۆمەلگای ئێرانی وت: مەمنومان بن کە لە سوریەین. کاتێک عەرەبی سوری لە گەرمەی نەهامەتی و شەر و برسیەتیدا دەلێت : ئێران ئەمنترین و باشترین وەڵاتە لە ناوچەکە و دوو سکانسی دواتریش دەکوژرێت ئاساییە بینەری ئێرانی هەست بە شانازی و ئەمنیەت بکات، بەڵێ لێرەدایە کە دەبێ بوترێت حاج قاسم لە گەیاندنی پەیامەکەیدا سەرکەوتو بووە.\nتاگه‌كانئازادیی پەروەردە توتالیتاریسم توێژینەوە رەخنە زمانی کوردی سیاسیی هەڵوێست هونه‌ر\nپێشوو کار له‌سه‌ر مێژوو یا چه‌واشه‌کردنی مێژوو؟\nدواتر گەلەکۆمەکێی سەرمایەداریی کۆنەکاری رۆژئاوا و سەرمایەداریی تازەپێگەیشتووی رۆژهەڵات، دژی کوردستان


به‌رواری دابه‌زاندن: 14/10/2020 : 16:18:53\nبەئاستێکی وا پەیوەندیە کۆمەڵایەتیەکان سست ولاواز بون کەبوەتە جێی داخ وهەڵوەستە لەسەر کردن،چونکە کاتێ پەیوەندی تاکەکان و خێزان وکۆمەڵگەش بەگشتی نامێنێ ئیتر هیچ بایەخ وبەهاو ئەرزشێک بۆمرۆڤەکان نامێنێتەوە بنچینەو ئەساسیاتی مرۆڤەکان هاودەمی و بەدەمەوە یەکەوەبون و تێکەڵی و تەواوکردن وپشت گرتنی یەکترە مرۆڤ سروشتی وایە ناتوانێ بەتەنێ هەڵبکات بگوزەرێنی بەڵکو کائینێکی کۆمەڵاتیە لەسەر کوڕڕەی زەوەی مرۆڤ نابینیەوە کامیل وتەواو بێ پێویستی بەکەس نەبێ چونکە سیفەتی سەمەدیەت و بێ نیازبون لەخەڵک تەنهاسیفەتی خوایە.\nمرۆڤ دوێنێ وپێر درکی تەواوی بەم ڕاستیەیە کردبوو بۆیە بەتەواوی ڕەچاوی ئەم حاڵەی کردبو هاوکاری و بەدەمەیەکەوەبون و یارمەتیدان وکاری هەرەوەزی شتێکی دیارو گرینگ و بەرچاوی نێو کۆمەڵگەبوو،بەڵام ئیمڕۆ بەهۆی دونیای مۆدێڕنەو تەکنەلۆجیاو شۆشیال میدیاوە،ئەم حاڵەتە بەرەو کەمبونەوەو کاڵبونەوە ئەڕوات،هەمووشمان کەم تازۆر درکمان بەو ڕاستیە کردوە کە زیانێکی زۆرمان کردوە گەر واش بڕوا زیانی زیاترە کەین وئەبێ باجێکی قوڕس بدەین،ئەبێ هەزار خۆزگە بەدوێنێ بخوازین کە هەرەوەزی وهاوکاری وتەبایی وجیرانەتی و کۆڕو دانیشتن و بەرو مەجلیسی وشەوان وپەندی پێشینان وقسەی نەستەق وگێڕانەوەی چیڕۆکی واقیعی و بایەخ و ڕاواجێکی زۆرو کلتورو داب ونەریتێکی دیاری جوانی نێو کۆمەڵگە بوو.\nتا پەیوەندیە کۆمەڵایەتیەکان توندو تۆڵ وتکمەبوون،هیچ شتێ یاخود هیچ بەڵایێ گران نەبوو،چونکە کاتێ ئەزانرا یەکێ لەشوێنێ زامدار بوە یاخود توشی بەڵاباری و خەفەتێ بوەتەوە دەورو بەر بەگشتی وخزم وکەس بەتایبەتی لێی کۆئەبونەوەو باری قوڕسیان لەسەر شان سوکەکردو هاوکارو هاودەم و خەمخۆرو هاوخەمی ئەبون وبۆی ئەبون بەبەربەست ودینگەو کۆڵەگەیەکی بەهێزو ڕێگە نادرا کەسەکە بڕوخێ ولەناو خەمەکە بتڵێتەوەو داڕمێ،ئەم هەستە قوڵەشیان هەڵقوڵاوی ناخی ئیسلام بوو،ئای ئەوکاتانە چەندە خۆش بوو ژیان چ تام وبۆو چێژێکی سحراوی هەبوو کاتێ لەتەواوی بۆنەکان ئەبینرا هەرکەسەو سینی وخوانچەو مەجمەی خۆی لەسەر سەروشانی دائەناو بەرەو مزگەوت یاخود ماڵی خاوەن بۆنەکە ئەچون زۆر بەڕونی هەست بەدڵسۆزی وبرایەتی و خەمخۆری ئەکرا،دوایش ئەم سفرەو خوانە ئەڕازێنرایەوەبە بەجۆری جیاو هەمەڕەنگی شیوو خواردنی کوردەواری وفۆڵکلوری وبەشێوەی چێشتی مجێۆر ئاسا خۆی ئەنواند.\nئێستا نەک لەسەر ئاستی کۆمەڵگا بەڵکو لەسەر ئاستی خێزانیش ئەم پەیوەندی ولێک نزیکیە زۆر کرچ وکاڵ بۆتەوەو لەئاستێکی زۆر نزم دایە،شارەزایان پسپۆڕانی کۆمەڵناسی هۆشیاری ئەدەن لەسەر ئەوەی گەربێت و بەرنەگیرێ و ئاوا بڕوا بۆچەند ساڵێکی تر هیچ بەناوی خێران و کۆمەڵایەتی نامێنێتەوەو خێزان بەتەواوی لەبەر یەک هەڵەوەشێتەوە،ئیمڕۆ ئەگەر جیهان ببوێتە گوندێکی بچوک بەهۆی ئینتەر نێتەوە بەڵام خودی ماڵی هەر یەکێکیشمان بوەتە جیهانێکی گەورەو بەربڵاو کوا لێک پرسین و ئاگا لێک بون،کوا دانیشتن و نان خواردنی پێکەوەیی،کوا یەکتر دواندن و ناز هەڵگرتنی یەکتر،مرۆڤ بەتەنها ئەتۆقێ باری خەم وخەفەتی ژیان نابا ئەبێ دڵسۆزێکی هەبێ کەسێکی هەبێ گوێی بۆبگرێ نازی هەڵگرێ پشت وپەنای بێ،گەر بێت ومرۆڤ تەواوی شتەکان لەناخی خۆی بهێڵێتەوە شەکواو سکاڵا نەباتە بەر کەس ڕازو نیاز لای کەس نەدرکێنی،شەق ئەبات و ئەمرێت،بۆیە زۆر گرینگە بەدەمەوە یەکەوە بین وبرەو بایەخی زیاتر بەڕۆحی برایەتی و تەبایی و پەیوەندیە کۆمەڵایەتیەکان بدەین.\nژماره‌ی سه‌ردان : 10256212


پارتى باسى ’’پەیوەندى ڕاستەوخۆ لەگەڵ حەشدى شەعبى و نێوەندگیر’’ دەکات\nپرۆژەكەی فراكسیۆنی پارتی: بێڕێزی بە پێنج شت سزاكەی تا حەوت ساڵ زیندانی كردنە\nدوایین زانیاریی لەبارەى گرژییەکانیان\n2020.10.16 - 23:42\nپەرلەمانتارێکى پارتى لە پەرلەمانى عێراق رایدەگەیەنێت، پێویستیان بە نێوەندگیر نییە لەگەڵ حەشدى شەعبى، چونکە چەندین کەناڵ هەیە بۆ ئاساییکردنەوەى پەیوەندییەکانیان کە هەندێ کەس دەیانەوێت تێکى بدەن.\nدانا جەزا (16ی تشرینی یەكەمی 2020) بە ناس کوردى راگەیاند، مەبەستى لێدوانەکانى هۆشیار زێبارى ئەندامى مەکتەبی سیاسی پارتى ئەو گروپانە بووە کە بەناوى حەشدى شەعبییەوە هێرشدەکەنە سەر دیبلۆماتکار و باڵیۆزحانەکان لەم دواییەشدا هێرشیانکردە سەر هەولێر.\nوتیشى ئەو "هێزانەى ناوى حەشد بەکاردەهێنن بۆ مەرامى خۆیان، ئێمە داوادەکەین ئەوانە دوربخرێنەوە، هەندێک دەیانەوێت نێوانى پارتى و حەشد تێکبدەن بۆ مەبەستى بانگەشەى هەڵبژاردن، بەڵام خەڵکى عاقڵ هەیە لەناو ئەوان کە پێیانوایە ئەم پرسە بەم شێوەیە نییە و لەخزمەتى عێراق نییە".\nلەبارەى ئەنجامدانى گفتوگۆ بۆ چارەسەرى کێشەکان، دانا جەزا وتى "پارتى دەرگاکانى واڵایە و پەیوەندیش هەیە، پێویست بە نێوەندگیر ناکات و پەیوەندییەکان نە پچڕاون و ئێمە لە حکومەتدا بەشدارین، کەناڵى زۆر هەیە و پەیوەندى راستەوخۆش هەیە".\nعادل كەرعاوى، وتەبێژى گروپى چەكدارى "أنصار الله الأوفياء" (پێنجشەممە 15 ى تشرينى يەكەمى 2020) لە لێدوانێكى ڕۆژنامەوانيدا وتى: "ڕێنمايى لە دەستەى حەشدى شەعبى هەيە بۆ لێپێچينەوە لە هۆشيار زێبارى بەهۆى قسەكانى لەسەر حەشد، هەروەها لايەنگران و ئەندامانى حەشد ئامادەكارى دەكەن بۆ ئەنجامدانى خۆپيشاندان."\nوتيىشى، حەشد نيازى هەيە سكاڵاى ياسايى لەسەر زێبارى تۆمار بكات و داوا لە بازنەى ياسايى دەستەكە دەكەن كە پەلە بكات لە تۆماركردنى سكاڵاكە، چاوەڕێى وەڵامى حكومەتيان دەكرد سەبارەت بە قسەكانى زێبارى، چونكە حەشد هێزێكى سەربازييە لەژێر دەسەڵاتى دەوڵەت، بۆيە دەبێت سنورێك بۆ ئەو پێشێلكاريانە دابنرێت كە دژيان دەكرێت.\nعادل كەرعاوى ئەوەشى ڕونكردووەتەوە، ئەوەى زياتر جێى نيگەرانييە ئەوەيە كە پارتى ديموكراتى كوردستان داواى لێبوردنێكى ئاشكراى لە حەشدى شەعبى نەكردوە.\nلەلایەکی دیکەوە میدیا و سەكۆ ئەلەكترۆنییەكانی سەر بە كەتیبەكانی حیزبوڵڵا لە عێراق، دوو ژمارە مۆبایلی هوشیار زێبارییان بڵاوکردەوە بۆ ئەوەی لە رێگەی واتساپەوە لایەنگرەكانیان وەڵامی بدەنەوە.\nهەر لەمبارەیەوە بەنگین ڕێكانی كە وەك بەرپرسی پەیوەندییەكانی پارتی لە بەغدا كار دەكات لە تویتێكدا (14ى تشرینی یەكەمی 2020) كە "ناس كورد" دیویەتی، باس لەوە دەكات هەڵوێستەكانی پارتی تەنها سەرۆكی حیزب و وتەبێژەكان بەناوی سەرۆك و بەناوی حیزب گوزارشتی لێ دەكەن، لە بەغداش سەرۆكی فراكسیۆن و وتەبێژ، جگە لەوانە هەرچی دەرچێت لە كەسانیترەوە ڕای تایبەتییە بەدڵنیایی و دەڵێت "ئێمە لەگەڵ یەكڕیزیداین بۆ بەرەنگاربوونەوەی تەحەدا قورسەكان".\nهاوپەیمانێتییەکەى مالیکى باسى دەستى پشت سوتانى بارەگاى پارتى دەکات\n2020.10.19 - 22:10\nمەسرور بارزانى باسى موچە و تاکە رێگاى بەرەنگاربوونەوەى کۆرۆنا دەکات\n2020.10.20 - 12:07


- ئێمانه ت، راستى و راستگويى يێ ژ بير نه كن، ئه ز صوند دخوم ب خودێ، قاسێ ئه ز دگه ل قورئانێ ناس بييم هێجا من ڤرودره و نه كرنه.\nشيره تێن ئبن عه باس\nعه بدلولاٌهێ عه باس ژ فه قيێن ئمام عه لى بيه و ل علمێن ته فسير و شه ريعه ت و ئه نساب و شعر و ئه ده بياتێ دا گه له ك زانا و سه رهاتى بيه، سێ سالا پێشيا هجره تێ ل مه كه هێ وه لديه و ل سالا 68 هجرى به رابه رى 687 ميلادى ل طائفێ وه فات كريه.\nعه كره مه دبێژت من سهح كر عه بدولاٌهێ عه باس شيره ت ل كورێ خوه عه لى دكران و دگوتايێ:\nكورێ من! ئه زێ هنه ك شيره تا لته بكم كو خێرا دنيا و ئاخره تا ته ل وێ دايه:\nكورێ من! گه ره كه تو علم و زانينێ بو خوه خه زينه حه ساب بكى و ئه وێ خوه ى بكى، نخوه ژ زێر و زيڤ زه حفتر پێ ده ستڤه ئانينا علم و زانينێ بكه ڤه.\nكورێ من! نه ژوا كه سابه ئه وێن بێ كٌريار و بێ عه مه ل به رهێڤيێ خوه شيا ئاخره تێ و نه ژ وا به ئه وێن هێڤى و ئاره زويێن دوير و درێژ هه يين.\nعه ليێ من! نه ژ وا كه سابه ئه وێن نه قانع و هه ر و هه ر ل كه فت و له فتاب ده ستڤه ئانينا مالێ دنيايێ ڤه، ئه وێ حه ژ قه نجا دكت و ژ گونه هكارا دره ڤت، حال حاله ئه و ب خوه يێك ژ گونه هكارايه و ده وامێ ددت گونه هكرنێ، ئه وێ عه مره ك ده رباز كرى و ژ سه ربوريا خوه پوشمان ئه ما ژ عه مرێ خوه يێ مايى ب دورستى به هرێ وه رناگرت، ده ما نه خوه ش ببت و گرفتاريه ك ژێره بێت پێش پوشمان ببت و ده ما سه لامه تيێ ب ده ستڤه بينت مه غرور ببت وسه رخوه بچت و كار و عه مه لێ ئيرو بو صبێ بهێلت.\nكورێ من! نه ژوا كه سابه ئه وێن ده ما مالێ دنيايێ ب ده ست واڤه تێت و دگهێن مه خسه دا خوه كه يف خوه ش دبن و ڤێجا گونه ها دكن، وه ده ما نه دار دبن ژ ره حمه تا خودێ بێ هێڤى دبن، ئه و كه سێن به رهێڤى يێ دا هاته كى زه حفترێ ژ كار و عه مه لێ خوه، ئه وێن ژ به ر گونه هێ كٌرين ژ مرنێ نه خوه ش و نه رحه تن و ژێ دره ڤن، ئه ما ديسا ژى ده ستا ژ گونه ه و خرابيا ناكێشن، ئه وێن ده ماكاره ك حه رام كو له زه ت و كه يفا دنيايێ تێدا هه بت بو وان پێش بێت چارده ستى خوه تاڤێژنێ و ژێ ده رباز نابن، ئه ما ده ما كارێ خودايى و ئاخره تى بو وان بێت پێش خوه ژبه ر تاڤێژن.\nعه ليێ من! نه ژوا كه سابه ئه وێن خوه ژ هه ڤال و هوگرا مه ردتر و سه خاوه ت مه ندتر دزانت ئه ما ل وه ختێ عه مه ل و كريارێ دا كێمتر و دلێ وى ل سه ر مالێ دنيايێ، ئه وێ ده ما نه خوه ش دبت ته وبه دكت و ده ما سه لامه تى يێ ب ده ستڤه تينت ده وامێ ددت گونه هێ خوه، ئه وێ كار و عه مه لێ بچوك و هويرێ خه لكێ دبينت ئه ما كارێ مه زن


مه‌ترسی به‌ڕێوه چوني حوكمی سێداره‌ی شێركۆ معارفی له چه‌ند رۆژی داهاتوودا له شاری سه‌قز\nناوه‌ندی هه‌واڵنێریی سه‌قز: لاوێكی ته‌مه‌ن سی ساڵه كه حوكمی سێداره‌ی به‌سه‌ردا سه‌پاوه، مه‌ترسی ئه‌وه‌ی لێ ئه‌كرێت له چه‌ند رۆژی داهاتوودا حوكمه‌كه‌ی له شاری سه‌قز به‌ڕێوه بچێت.\nكه‌مپه‌ینی داكۆكی له به‌ندكراوانی سیاسی و مه‌ده‌نی رایگه‌یاند: شێركۆ معارفی، ته‌مه‌ن ٣٠ ساڵه، به تاوانی هه‌ڵسوڕان به دژی ئه‌منیه‌تی نه‌ته‌وه‌یی ئێران، له لایه‌ن دادگای قه‌زایی سه‌قزه‌وه حوكمی له‌سێداره‌دانی به‌سه‌ردا سه‌پاوه.\nصفحه 49 - 54 از 121


👫 شەڕڤان دەروێش کەسایەتییەکان\n📅 کاتی تۆمارکردن Mar 25 2018 2:37PM\nسەرۆکی ئەنجومەنی سەربازی مینبج. [ زۆرتر... 👁] ✖ ✖ 0 1 ✔ 70% ✍ هـ.ب. 25-3-2018 14:37:57


ماڵپەری فیردەوس | حوکمی شای کردنی ژن و پیاو پێکەوە چییە، واتە: ڕەش بەلەک ؟\nسەردێری پرسیار:حوکمی شای کردنی ژن و پیاو پێکەوە چییە، واتە: ڕەش بەلەک ؟\nبەرواری دانان :2019-11-24 کۆدی پرسیار:1623\nپرسیار: حوکمی شای کردنی ژن و پیاو پێکەوە چییە، واتە: ڕەش بەلەک ؟\nوەڵام: زانایان دەڵێن حەڕامە ژن و پیاو شای بکەن پێکەوە لەبەر سێ شت:\n(١) ژن و پیاوی بێگانە تێکەڵی یەکتر دەبن، واتە تێکەڵاوی ڕوودەدات، تێکەڵاوی حەڕامە.\n(٢) دەستی ژن و پیاوی بەر یەکتر دەکەوێت، دەست لە ئافرەتی بێگانە دان حەڕامە.\n(٣) گۆرانی و مۆسیقا لێ دەدرێت، ئەمەش حەڕامە.\n(٤) ئەگەر چی بەجیاش شای بکەن بێ مۆسیقا و بێ گۆرانی و بێ تێکەڵاوی و بێ دەستی ئافرەت گرتن، ئەمەش باش نییە یان جوان نییە بۆ موسلمان.\nعن معقل بن يسار يقول: قال رسول الله صلى الله عليه وسلم: (لئن يطعن في رأس أحدكم بمخيط من حديد خير له من أن يمس امرأة لا تحل له)رواه الطبراني في " الكبير " (٤٨٦)، والحديث : قال الألباني عنه في " صحيح الجامع " (5045): صحيح.\nعن عروة أن عائشة أخبرته عن بيعة النساء قالت: (ما مس رسول الله صلى الله عليه وسلم بيده امرأة قط إلا أن يأخذ عليها فإذا أخذ عليها فأعطته، قال: اذهبي فقد بايعتك) رواه مسلم (١٨٦٦).\nوعن أميمة ابنة رقيقة قالت: قال رسول الله صلى الله عليه وسلم: (إني لا أصافح النساء) رواه النسائي ( ٤١٨١ ) وابن ماجه (٢٨٧٤) . وصححه الألباني "صحيح الجامع" (٢٥١٣).\nئەگەر دروست نەبێت تەوقە لەگەڵ ئافرەت بکرێت کە ماوەی دەست گرتنەکە کەمە، ئەی چۆن دەبێت دەستی ئافرەت بگریت لەناو شای کە ماوەکەی زۆرە؟!


قەزای سۆران، 22 حاڵەتی تووشبوونی نوێ بە كۆرۆنا ڕادەگەیەنرێت – تۆڕی میدیایی خەڵک\n2020/07/21 - 5:15 PM\nلە قەزای سۆران 22 حاڵەتی تووشبوونی نوێ بە كۆرۆنا ڕادەگەیەنرێت، بەمەش ژمارەی تووشبووان لە سنووری قەزاكە بۆ 270 كەس بەرزدەبێتەوە.\nلەو بارەیەوە كرمانج عیزەت قائیمقامی قەزای سۆران ڕایگەیاندووە:” ئەمڕۆ 22 حالەتی نویی توشبوون بە كۆڕۆنا لە سنووری قەزای سۆران تۆمار كرا، لەو ریژەیەش 8 كەسیان لە ڕەواندز و 14 كەسی تریان لە سۆران دادەنیشن”.\nلە ماوەی پێنج ڕۆژی ڕابردوودا 86 كەس لە سنوری قەزای سۆران تووشی كۆرۆنا بوون، بە پێی ئامارەكانیش تا ئێستا 270 كەس لە قەزای سۆران تووشی ڤایرۆسی كۆرۆنا بوون و دوو حاڵەتی گیانلەدەستدانیش بەهۆی ڤایرۆسەكەوە تۆماركراوە.\nسۆرانڤایرۆسى كۆرۆناهەرێمی كوردستان\nبەهۆی بوونی مایۆنیز لە خواردنی چێشتخانەیەك 50 كەس ژەهراوی بوون